title: Vanhan merimiehen tarina

text: Kun William Wordsworth ja Coleridge suunnittelivat yhteistä runokokoelmaansa "Lyrical Ballads", he päättivät, että Wordsworthin runot käsittelisivät tavallista elämää ja Coleridgen yliluonnollisia teemoja. Tämä on hyvä ottaa huomioon runoa tutkiessa.


title: Vanhan merimiehen tarina

text: Arvostelijat suhtautuivat runoon ristiriitaisesti, ja kustantaja kertoi Coleridgelle, että suurin osa kirjasta myytiin merimiehille, jotka kuvittelivat sitä meriaiheiseksi laulukirjaksi. Coleridge teki runoon vuosien mittaan muutoksia. Toiseen painokseen hän vaihtoi vanhahtavien sanojen tilalle uudempia. Vuoden 1817 versioon hän lisäsi tiivistelmät sivun reunaan.


title: Vanhan merimiehen tarina

text: Runolla on merkittävä osa Douglas Adamsin kirjassa "Dirk Gentlyn holistinen etsivätoimisto". Sillä oli myös suuri vaikutus Mary Shelleyn "Frankensteiniin".


title: Vanhan merimiehen tarina

text: Runo toimi myös innoittajana Bill Everettin luomalle Marvel-kustantamon supersankarille Namorille.


title: Vanhan merimiehen tarina

text: Runo tunnetaan myös Carl Barksin Aku Ankka -tarinasta "Kaikkien aikojen merimatka" ("The Not-So-Ancient Mariner") vuodelta 1966 (W WDC 312-01). Tarinan suomennoksessa runositaatti on käännetty muotoon "Kohtalo uhkaa hirmuisin, sillä ammuin nuolen ilmoihin ja albatrossia haavoitin!"


title: Vanhan merimiehen tarina

text: ”Rime of the Ancient Mariner” on myös Steve Harrisin Iron Maidenille vuonna 1984 säveltämä 13 minuuttia ja 39 sekuntia pitkä kappale, jonka sanoitus perustuu Coleridgen runoon. Kappaleessa tarinan merimies kertoo häissä tarinansa yhdelle häävieraista. Kappale on sävelletty Iron Maidenin "Powerslave"-albumille. "Powerslaven" lisäksi ”Rime of the Ancient Mariner” on konserttitaltiointina "Live After Death" -albumissa ja "Best of the Beast" -kokoelmassa. Kappale on myös ollut mukana Iron Maidenin vuoden 1986 maailmankiertueella Somewhere on Tour ja vuoden 2008 kiertueella Somewhere Back in Time World Tour.


title: Vanhan merimiehen tarina

text: Hunt Emerson teki runon pohjalta sarjakuvan vuonna 1990. Runon tekstiä on käytetty siinä lähes sellaisenaan, mutta kuvitus pohjaa usein runosta väännettyihin sanaleikkeihin.


title: Mantia

text: Mantia (ven. мантия, kreik. μανδύας) on ortodoksinen jumalanpalvelusvaate, jota käyttävät sekä munkit että piispat.


title: Mantia

text: Mantia on pitkä, hihaton päällysviitta. Munkin musta mantia on yksinkertaisempi kuin piispan violetin värinen mantia. Mantia symboloi eräällä tavalla enkelin siipiä.


title: Mantia

text: Arkkimandriitan mantia on musta ja siinä on neljä ns. laintaulua. Piispan mantiassa on lisäksi valko-puna-valkoisia poikkiraitoja eli lähteitä; ne kuvaavat sitä, että saarnan on virrattava piispan suusta kuin lähteiden; samoin piispan mantiaan kuuluu kulkusia, jotka kuvaavat saarnaajan virkaa.


title: Mantia

text: Toistaiseksi lepäämään jääneen autokefaliahankkeen seurauksena suomalaiset ortodoksipiispat käyttävät alkuperäisen violetinvärisen mantian lisäksi myös muita värejä, isä arkkipiispa Leo taivaansinistä ja isä metropoliitta Panteleimon tummanpunaista.


title: Mantia

text: Moskovan patriarkka käyttää tummanvihreää mantiaa.


title: Teksasinkalkkarokäärme

text: Teksasinkalkkarokäärme ("Crotalus atrox") on pohjoisamerikkalainen kalkkarokäärmelaji.


title: Teksasinkalkkarokäärme

text: Ruskeaa nahkaa kirjavoittavat vaaleareunaiset vinoneliömäiset kuviot. Kalistin muodostuu kartiomaisista, osaksi päällekkäisistä sarveistuneista renkaista. Kun käärme värisyttää häntäänsä, renkaista lähtee kaliseva ääni.


title: Teksasinkalkkarokäärme

text: Yläleuassa sijaitsee kaksi pitkää ja kaarevaa, tiehyeellistä myrkkyhammasta. Ne ovat painautuneet vasten kitalakea ja tulevat esiin vasta, kun käärme aikoo purra.


title: Teksasinkalkkarokäärme

text: Pituus: Enintään 2 m Paino: 6-7 kg


title: Teksasinkalkkarokäärme

text: Teksasinkalkkarokäärmeen voi kohdata USA:n lounaisosissa sekä Meksikon pohjois- ja keskiosissa.


title: Teksasinkalkkarokäärme

text: Aavikot, pensasmaat, preeriat ja vuoriseudut.


title: Teksasinkalkkarokäärme

text: Odotettu elinikä on 20 vuotta, tosin harva yksilö elää niin vanhaksi johtuen metsästyksestä ja ihmisen asuinalueen laajenemista.


title: Teksasinkalkkarokäärme

text: Teksasinkalkkarokäärme pyydystää pieniä nisäkkäitä, lintuja ja sammakoita. Se syö kerran joka toinen tai kolmas viikko. Käärme pystyy paikantamaan lämminverisen uhrinsa pilkkopimeässä päänsä aistinkuoppien avulla. Kyseessä ovat eläinkunnan lämmölle herkimmät elimet. Myrkkynsä ruiskutettua käärme odottaa uhrin menehtymistä. Myrkky vaikuttaa verenkiertoelimistöön ja kudoksiin. Se myös helpottaa ruoansulatusta.


title: Teksasinkalkkarokäärme

text: Delaware-intiaanien tarustossa kerrotaan pikkupojasta, jolla oli lempilelunaan ontosta kurpitsasta ja pähkinöistä valmistettu helistin. Kun uhkaava käärme ryömi pojan telttaan, hän heitti lelunsa sen suuhun puolustautuakseen, ja siitä päivästä lähtien kalistin on varoittanut kalkkarokäärmeen tulosta.


title: Sakkos

text: Sakkos (, ) on ortodoksisen kirkon piispan lyhythelmainen jumalanpalveluspuku. Se muistuttaa stikaria. Alkuaan sakkos on ollut Bysantin keisarin hoviin kuuluvien virkamiesten juhla-asu.


title: Sakkos

text: Sakkos muistuttaa katolista dalmatikaa.


title: Baškiirit

text: Baškiirit () ovat turkkilainen kansa, joka elää pääosin Venäjän federaatioon kuuluvassa Baškiriassa. Venäjällä baškiireja oli vuoden 2002 väestönlaskennan mukaan yhteensä 1 673 389 ja heitä asuu myös muualla entisen Neuvostoliiton alueella.


title: Baškiirit

text: Baškiirit puhuvat baškiirin kieltä, joka on läheistä sukua tataarille. Uskonnoltaan baškiirit ovat pääosin sunnimuslimeja.


title: Baškiirit

text: Baškiirit mainitaan useissa eri keskiajan lähtiessä, esimerkiksi baškiirien alueiden läpi vuonna 1253 matkustaneen fransiskaanimunkki William Rubrukilaisen töissä. Kun Kultainen orda hajosi 1300-luvulla baškiirit kuuluivat Kazanin- ja Siperian kaanikuntiin. Moskovan Venäjän alaisuuteen he päätyivät keisari Iivana Julman valloitettua Kazanin vuonna 1552. Baškiirit tekivät kuitenkin joillakin alueilla vastarintaa ja kokonaan heitä ei kukistettu ennen Pugatšovin kapinaa vuosina 1773-1775. Katariina II perusti Orenburgin muftiaatin vuonna 1788 ja se siirrettiin myöhemmin Baškirian nykyiseen pääkaupunki Ufaan, josta tuli sittemmin yksi tärkeimmistä muslimien hengellisistä keskuksista Venäjällä.


title: Baškiirit

text: Venäläisvallan myötä baškiirien alueille muutti venäläisiä ja tataarisiirtolaisia, joiden lisäksi asevelvollisuus ja korkea verotus pakotti monet hylkäämään nomadielämäntapansa. 1900-luvulle tultaessa suurin osa baškiireista oli talonpoikia ja karjankasvattajia. Venäjän vallankumouksen vuonna 1917 ja sitä seuranneen sisällissodan aikana Baškiria oli jonkin aikaa autonominen, mutta alue liitettiin lopulta Neuvostoliittoon. Neuvostoliitossa Baškiriasta tuli itsehallinnollinen tasavalta, vaikkakin oikea autonomia oli rajallista. Monet baškiirit kuolivat Venäjää vuonna 1921 vaivanneessa nälänhädässä ja vuonna 1926 baškiireja oli yhteensä noin 715 000. Baškirian alueelta löydettiin öljyä vuonna 1932 ja tämä johti nopeaan teollistumiseen alueella. Alue kärsi 1930-luvun alussa kuitenkin vielä toisesta nälänhädästä, Stalinin vainoista.


title: Baškiirit

text: Baškiria julistautui itsenäiseksi tasavallaksi 11. lokakuuta 1990. Syksyllä 1994 Ufassa solmittiin sopimus keskusvallan kanssa vallanjaosta. Baškiriassa baškiirit asuvat pääosin maaseudulla. Monet ovat sittemmin löytäneet töitä myös teollisuudesta. Teollisuuden pariin töitä tekemään muuttaneet käyvät usein venäläisiä kouluja ja seuraavat paljolti venäläisiä tapoja.


title: Baškiirit

text: Baškiirit ovat keskiajalta lähtien seuranneet islamin uskoa. He kuuluvat pääasiassa sunnalaisen islamin hanafi-koulukuntaan. Kommunismin aikana uskon harjoittamista ei kannustettu, mutta 1990-luvulta lähtien sen harjoittaminen on elpynyt. Baškiirien alueilla on nykyisin noin 800 moskeijaa. Islamistiset ja suufilaiset koulukunnat ovat pyrkineet saamaan suuremman jalansijan baškiirien keskuudessa. Suurin osa baškiireista ei kuitenkaan ole kovin uskonnollisia ja uskonolla on vain pieni rooli päivittäisessä elämässä. Baškiireihin kuuluu myös pieni vähemmistö ortodoksisia kristittyjä ja heitä asuu lähinnä Tšeljabinskin alueella.


title: Baškiirit

text: Baškiirin kieli kuuluu turkkilaisten kielten kiptšakkilaiseen ryhmään. Kieli voidaan jakaa itäiseen, luoteiseen ja koilliseen päämurteeseen. Baškiirin kirjakieli luotiin itäisten murteiden perusteella vuonna 1917 ja sitä kirjoitettiin aluksi arabialaisella kirjaimistolla. Arabialainen kirjaimisto vaihdettiin latinalaiseen vuonna 1927 ja edelleen kyrilliseen vuonna 1940. Monet baškiirit käyttävät kirjakielenään tataaria.


title: Ykä Babitzin

text: Georgij ”Ykä” Babitzin (; s. 27. maaliskuuta 1955 Helsinki) on suomalainen muusikko. Hän on julkaissut yhden soololevyn ja levyttänyt muutamia kappaleita sisaruksiensa kanssa. Ykä on ollut mukana albumeilla "Babitzin'it konsertissa" (1975) sekä "Kirka, Muska, Sammy, Anna ja Ykä Babitzin" (1983).


title: Ykä Babitzin

text: Hän osallistui Suomen euroviisukarsintoihin 1974 kappaleella ”Senhän sanoo järkikin” (duetto yhdessä Muskan kanssa).


title: Ykä Babitzin

text: Ykä Babitzinin tuotanto on määrältään vähäinen, sillä muutaman levytyksen jälkeen hän päätti tehdä elämänuransa muualla kuin musiikin parissa. Hän perusti keramiikka-alan yrityksen, joka valmistaa keraamisia maatuvia tuhkauurnia, ja toimii alan yrittäjänä edelleen.


title: Ykä Babitzin

text: Ykän isän Leon (s. 1914 Pietarissa Venäjällä) perhe pakeni bolševikkien marraskuussa 1917 suorittamaa lokakuun vallankaappausta Suomeen. Kirkan äiti Jelizaveta eli Elisabeth (o.s. Zarubina, s. 1917) syntyi Suomen myöhemmin luovuttamassa osassa Karjalaa ja oli osittain juuriltaan saksalainen Reininmaalta. Äidin isä oli ollut komendantti Venäjän laivastossa ja teki itsemurhan, kun bolševikit tulivat hakemaan häntä. Ykän vanhempien suvuissa oli muitakin tsaarin armeijan upseereita. Putkimies Leo ja kotiäiti Elisabeth asuivat lastensa kanssa Helsingin Eirassa näiden ollessa pieniä ja kotikieli oli venäjä. Myöhemmin perhe muutti Helsingin Maunulaan. Babitzinien sisarussarjaan kuuluvat Ykän lisäksi myös musikaaliset Aleksandr (Sammy) (1948–1973), Kirill (Kirka) (1950-2007), Marija (Muska) (s. 1952) ja Anna (s. 1960). Lisäksi perheeseen oli jo aiemmin syntynyt Leo (1946–1948), joka hukkui kaksivuotiaana.


title: Renée Zellweger

text: Renée Kathleen Zellweger (s. 25. huhtikuuta 1969 Katy, Texas) on yhdysvaltalainen Oscar-palkittu näyttelijä. Zellweger teki läpimurtonsa vuonna 1996 elokuvassa "Jerry Maguire – elämä on peliä" ja voitti parhaan naissivuosan Oscar-palkinnon elokuvasta "Päämääränä Cold Mountain".


title: Renée Zellweger

text: Zellweger on tullut kuuluisaksi "Bridget Jones" -elokuvien pääosan esittäjänä. Hän on esiintynyt pääosissa myös elokuvissa "Chicago", jossa hänen laulajan kykynsä pääsevät esille, ja "Nurse Betty". Hänen tunnettuihin elokuviinsa kuuluu myös komedia "Me kaksi & Irene".


title: Renée Zellweger

text: Zellwegerin isä on sveitsiläinen siirtolainen ja äiti norjalainen. Äidin puolelta hänellä on myös suomalaisia ja saamelaisia sukujuuria.


title: Renée Zellweger

text: Zellweger on saanut Oscarin lisäksi kolme Golden Globea, kolme Screen Actors Guildin palkintoa ja yhden Bafta-palkinnon. Hän on myös Hasty Pudding Theatricalsin "Vuoden nainen" (2009) ja vakiinnuttanut itsensä yhtenä Hollywoodin parhaiten palkatuista naisnäyttelijöistä.


title: Renée Zellweger

text: Zellweger syntyi Texasin Katyssa 25. huhtikuuta 1969. Hänen isänsä Emil Erich Zellweger työskenteli sähköinsinöörinä ja on kotoisin Sveitsistä, Sankt Gallenin Aun pikkukylästä. Renéen äiti Kjellfrid Irene (omaa sukua Andreassen) on kotoisin Norjasta ja varttui Kirkkoniemellä ja Ekkerøyssa. Hän on myös osaksi suomalaista ja mahdollisesti myös saamelaista syntyperää. Kjellfrid on työskennellyt sairaanhoitajana ja kätilönä; hän muutti Yhdysvaltojen Texasiin työskentelemään kotiopettajattarena norjalaiselle perheelle. Emil-isä vietti useita vuosia nuoruudessaan toisen maailmansodan jälkeisinä vuosina Australiassa ennen muuttoaan Yhdysvaltoihin. Renéen vanhemmat olivat menneet vihille vuonna 1963. Renéellä on myös Andrew "Drew" -veli, joka on syntynyt 15. helmikuuta 1967. Drew työskentelee markkinointipäällikkönä viiniteollisuudessa. Zellweger on kuvaillut varttuneensa "laiskojen katolilaisten ja episkopaalisten" perheessä.


title: Renée Zellweger

text: Ollessaan yläasteella Zellweger harrasti aktiivisesti jalkapalloa, koripalloa ja baseballia. Renée kävi koulua Katy High Schoolissa, missä hän oli cheerleader, voimistelija ja jäsenenä kerhoissa. Hänet äänestettiin viimeisenä high school -vuotenaan unelmien treffikaveriksi. Renée valmistui high schoolista vuonna 1987. Ensin toimittajan urasta haaveillut Renée meni high schoolin jälkeen Austinin Texasin yliopistoon, jossa hänen pääaineenaan oli englannin kieli. Alussa hän otti draamakurssin täydentääkseen vain tutkintonsa taiteen alalla, mutta kokemus sai hänet rakastamaan näyttelemistä. Tähän aikaan Zellweger elätti itsensä tarjoilijan töillä Austinin "Sugar's Go-Go" -erotiikkabaarissa. Zellweger on sanonut, että hän ansaitsi Screen Actors Guildin korttinsa tekemällä Coors Light -oluelle mainoksen ollessaan collegessa. College-aikoinaan hän myös teki pienen osan Austinissa kuvatussa kauhukomediaelokuvassa "Suuteleva zombie" (1993), mutta hänen kahden repliikin roolinsa leikattiin pois elokuvasta.


title: Renée Zellweger

text: Zellweger valmistui collegesta vuonna 1991. Valmistumisensa jälkeen hänen ensimmäinen työnsä oli naudanlihamainoksessa. Tällöin Renée kävi samalla koe-esiintymässä moniin rooleihin ympäri Houstonia.


title: Renée Zellweger

text: Vielä Texasissa ollessaan Zellweger esiintyi muutamissa elokuvissa. Hän näytteli televisioelokuvassa "Tappamisen maku" (1992), jota seurasi toinen televisiotuotanto "Nebraskan nuori murhaaja" (1993). Seuraavana vuonna Zellweger näytteli Ben Stillerin ohjausdebyytissä "Reality Bites" (1994) ja elämäkertaelokuvassa "Kahdeksan sekuntia", jonka ohjasi John G. Avildsen.


title: Renée Zellweger

text: Zellwegerin ensimmäinen pääosa oli vuoden 1994 kauhuelokuvassa "Texasin moottorisahamurhaaja – uusi sukupolvi", jossa hänen vastanäyttelijänään oli Matthew McConaughey. Renée näyttelee teini-ikäistä Jennyä, joka lähtee aikaisin tanssiaisista kolmen ystävänsä kanssa, mutta matka päättyy auto-onnettomuuteen. Onnettomuus johtaa ystävykset murhanhimoisen perheen luokse, jota johtaa ikoninen Leatherface. Hänen seuraava elokuvansa oli "Love and a .45" (1994), jossa hän näyttelee Starlene Cheathamia, joka suunnittelee ryöstöä poikaystävänsä kanssa. Zellwegerin roolisuoritus toi hänelle Independent Spirit -ehdokkuuden. Renée sittemmin muutti Los Angelesiin, missä hän sai rooleja elokuvista "Empire Records – menoa ja musaa" (1995) ja "Avara maailma" (1996). Zellwegeristä tuli kuuluisa kautta maailman naispääosastaan elokuvassa "Jerry Maguire – elämä on peliä" (1996), joka oli ilmestymisvuotensa yhdeksänneksi menestynein elokuva. "Jerry Maguiressa" Zellweger näytteli vastanäyttelijänsä Tom Cruisen hahmon ihastettua. Dorothy Boydin rooli toi Zellwegerille kahdeksan eri palkintoehdokkuutta, joista hän voitti kolme.


title: Renée Zellweger

text: Zellweger sai myöhemmin roolin arvostetussa "Se mikä on totta" -elokuvasta, joka sai ensi-iltansa vuonna 1998. Elokuvassa Zellwegerin vastanäyttelijöinä ovat William Hurt ja Meryl Streep. Zellweger sai roolisuorituksestaan New York Film Critics Circle -ehdokkuuden. Zellweger voitti ensimmäisen Golden Globensa parhaasta naispääosasta Neil LaButen menestyneestä draamakomediaelokuvasta "Nurse Betty" (2000), jossa hänellä on vastanäyttelijänään Morgan Freeman. Samana vuonna Zellweger näytteli Jim Carreyn kanssa komediaelokuvassa "Me kaksi & Irene".


title: Renée Zellweger

text: Vuonna 2001 Zellweger sai arvostetun pääosan Bridget Jonesina romanttisesta komediaelokuvasta "Bridget Jones – elämäni sinkkuna", jossa hänen vastanäyttelijöinään ovat Hugh Grant ja Colin Firth. "Bridget Jones" perustuu vuonna 1996 ilmestyneeseen Helen Fieldingin kirjoittamaan samannimiseen romaaniin. Zellwegerin valinnasta tuli paljon kiistoja, koska hän ei ollut brittiläinen eikä ylipainoinen. Roolituksen aikana Zellweger kertoi, että hän oli liian laiha pullean Bridget Jonesin rooliin, joten hän nopeasti lihotti itsensä vaadittuun painoon ja opetteli brittiaksentin. Elokuva oli taloudellisesti että kriittisesti menestys, ja Zellwegerin roolisuoritus Bridgetinä sai ylistävää kritiikkiä. Rooli toi Zellwegerille hänen ensimmäisen parhaan naispääosan Oscar-ehdokkuuden. Lisäksi Zellweger oli ehdolla muun muassa Bafta-palkintoon, Screen Actors Guild -palkintoon ja Golden Globeen. "People Magazine" valitsi Zellwegerin 50:nnen maailman kauneimman ihmisen joukkoon vuonna 2001. Samana vuonna hän pääsi myös E! Entertainmentin vuoden 2001 20 parhaan viihdyttäjän listalle.


title: Renée Zellweger

text: Vuonna 2002 hän näytteli Michelle Pfeifferin kanssa draamaelokuvassa "Valkoinen oleanteri". Samana vuonna Zellweger näytteli Roxie Hartia sekä taloudellisesti että kriittisesti menestyneessä musikaalielokuvassa "Chicago", jonka ohjasi Rob Marshall. Elokuva oli ehdolla kolmeentoista Oscar-palkintoon, joista se voitti kuusi; elokuva voitti muun muassa parhaan elokuvan Oscar-palkinnon. Zellweger sai roolisuorituksestaan kiitettävää palautetta ja voitti toisen Golden Globensa parhaasta naispääosasta ja Screen Actors Guild -palkinnon. Lisäksi hän oli ehdokkaana Roxie Hartin roolista parhaan naispääosan Oscar-palkintoon ja parhaan naispääosan Bafta-palkintoon.


title: Renée Zellweger

text: Vuonna 2004 Zellweger voitti ensimmäisen Oscar-palkintonsa parhaasta naissivuosasta ja kolmannen Golden Globensa Anthony Minghellan elokuvasta "Päämääränä Cold Mountain" (2003), jossa hän näytteli Jude Law'n ja Nicole Kidmanin kanssa. Samana vuonna Zellweger uusi roolinsa Bridget Jonesina "Elämäni sinkkuna" jatko-osaan "", josta Zellweger sai Golden Globe -ehdokkuuden. "Elämä jatkuu" menestyi kuitenkin heikommin kuin ensimmäinen "Bridget Jones". "Entertainment Weekly" -lehden lukijat äänestivät Zellwegerin tammikuussa vuonna 2003 Hollywoodin toiseksi parhaaksi naisnäyttelijäksi; ykkössijalle oli kivunnut Reese Witherspoon.


title: Renée Zellweger

text: Zellweger lainasi ääntään DreamWorksin animaatioelokuviin "Hain tarina" (2004) ja "Mehiläisen elokuva" (2007). Vuonna 2005 Zellweger näytteli naispääosaa kriittisesti ja taloudellisesti menestyneessä Ron Howardin ohjaamassa draamaelokuvassa "Cinderella Man". Zellweger sai tähden Hollywood Walk of Famelle osoitteeseen 7000 Hollywood Boulevard 24. toukokuuta vuonna 2005. Hän tuotti ja näytteli nimiroolin elokuvassa "Beatrix Potter – taiteilijaelämää" (2006), joka perustuu arvostetun kirjailija Beatrix Potterin elämään. Elokuvassa esiintyy myös Emily Watson ja Ewan McGregor.


title: Renée Zellweger

text: Elokuva-alan ammattilehti "The Hollywood Reporter" koosti marraskuussa vuonna 2005 listan Hollywoodin vaikutusvaltaisimmista naisista, ja Zellweger pääsi sijalle 5; ykköseksi kohosi Julia Roberts. Zellwegerin edellä olivat myös Nicole Kidman, Reese Witherspoon ja Drew Barrymore. Sijoitukseen vaikuttivat näyttelijöiden palkkatulojen lisäksi heidän saamansa tunnustukset ja palkinnot sekä näkyvyys julkisuudessa. "Hollywood Reporter" ilmoitti Renée Zellwegerin olevan maailman toiseksi parhaiten palkattu naisnäyttelijä marraskuussa 2006. Kakkossijan jakoivat Zellwegerin kanssa Reese Witherspoon, Drew Barrymore ja Cameron Diaz; ykkössijalle kohosi Julia Roberts. Zellwegerin sijoituksen kehitys on kiitettävä: loppuvuodesta 2004 hän oli samalla listalla sijalla 9.


title: Renée Zellweger

text: Zellweger palkittiin Women in Film Crystal -palkinnolla vuonna 2007. Talouslehti "Forbes" listasi elokuun 2007 alussa maailman kaikkein parhaiten tuottavat näyttelijät, ja Zellweger pääsi sijalle 7. Vertailussa tutkittiin näyttelijöille maksetun palkan suhdetta siihen, minkä verran heidän elokuvansa tuottavat rahaa. Ykkössijalle kohosi Matt Damon. Naisista Zellwegerin edellä olivat ainoastaan Jennifer Aniston (sijalla 5) ja Angelina Jolie (sijalla 6).


title: Renée Zellweger

text:
Vuonna 2008 Zellweger näytteli western-elokuvassa "Appaloosa" Ed Harrisin ja Viggo Mortensenin kanssa ja komediaelokuvassa "Sydän kolmantena jalkana" George Clooneyn kanssa. Samana vuonna Zellweger tuotti elokuvan "Living Proof", jonka pääosassa on Harry Connick, Jr.. Elokuva perustuu todelliseen tohtori Denny Slamoniin (s. 1948).
Vuonna 2009 Zellwegeriltä ilmestyi neljä elokuvaa: "New in Town", "Tule omakseni", "Möröt vastaan muukalaiset" ja "Case 39". "New in Town" ja "Case 39" saivat lähinnä negatiivista palautetta, mutta elokuva "Tule omakseni" sai kiittävän vastaanoton. Animaatiossa "Möröt vastaan muukalaiset" Zellweger ääninäytteli Katie-nimistä sivuhahmoa. Vuonna 2010 Zellweger näytteli pääosaa road moviessa "My Own Love Song" ja samana vuonna hän toimi tuomarina Berliinin elokuvajuhlilla. Vuonna 2011 Zellweger pääsi Texas Film Hall of Fameen 10. maaliskuuta Texasin Austinissa. Vuonna 2016 Zellweger uusi Bridget Jonesin roolinsa elokuvassa "Bridget Jones’s Baby".


title: Renée Zellweger

text: Zellweger on seurustellut näyttelijä Rory Cochranen kanssa 1993–1995 ja The White Stripesin laulaja Jack Whiten kanssa 2002–2004. Lisäksi Zellwegerillä on ollut paljon julkisuutta saanut lyhytikäinen romanssi "Me kaksi & Irene" -vastanäyttelijä Jim Carreyn kanssa. He olivat olleet kihloissa 1999–2000. Vuonna 2001 Zellweger tapaili näyttelijä George Clooneyta. Muutaman viikon tapailun jälkeen he harkitsivat jo avioliittoa, mutta romanssi loppui lyhyeen.


title: Renée Zellweger

text: Zellweger vihittiin laulaja Kenny Chesneyn kanssa pienessä seremoniassa Yhdysvaltain Neitsytsaarten Saint Johnin saarella 9. toukokuuta 2005. He olivat tavanneet tapaninpäivän 2004 tsunamin uhreille varoja keränneessä hyväntekeväisyyskonsertissa 15. tammikuuta vuonna 2005. Tuore aviopari ilmoitti avioliittonsa mitätöinnistä 15. syyskuuta 2005; mitätöinti vahvistettiin 22. joulukuuta.


title: Renée Zellweger

text: Zellweger on tapaillut avioeronsa jälkeen muun muassa televisiojuontaja ja liikemies Dan Abramsia. Syyskuussa 2010 ilmoitettiin, että Zellweger ja näyttelijä Bradley Cooper ovat olleet parisuhteessa yli vuoden. "People Magazine" tiedotti 18. maaliskuuta 2011 parin eronneen. He erosivat Cooperin takia, joka halusi keskittyä uraansa. Zellweger on seurustellut joulukuusta 2012 asti muusikko Doyle Bramhall II:n kanssa.


title: Kauluslisko

text: Kauluslisko ("Chlamydosaurus kingii") on agamien heimoon kuuluva liskolaji, ja sukunsa ainoa laji, joskin osa tutkijoista uskoo kyseessä olevan kaksi eri lajia. Syynä on kaulusliskon suorastaan epäilyttävän suuri koon ja värityksen vaihtelu. Laji elää 8-12 -vuotiaaksi.


title: Kauluslisko

text: Kaulusliskon paras tuntomerkki on kirkkaan värinen kaulus, joka luo vastakohdan harmaanruskealle ruumiille. Liskon kaulus levittäytyy vain hätätilanteessa.


title: Kauluslisko

text: Eläin on pituudeltaan noin 60–70 cm ja massa 0,5–1 kg.


title: Kauluslisko

text: Kaulusliskon kotiseutua ovat trooppiset metsät ja ruohomaat eteläisessä Papua-Uudessa-Guineassa ja Irian Jayassa Indonesiassa, samoin kuin Australian pohjois- ja koillisosan rannikkoseudut.


title: Kauluslisko

text:
Lisääntymisajan koittaessa alkavat koiraiden soidinnäytökset. Liskot levittävät ja sulkevat kauluksensa, ja kilpailevat koiraat taistelevat keskenään kaulus auki häntäänsä ja etujalkojaan huojuttaen ja päätään nyökyttäen. Liskot parittelevat sadeaikana, jolloin ne ovat muutenkin aktiivisimmillaan. Naaras munii marraskuussa aurinkoiselle, paahteiselle paikalle hiekkaiseen maahan.
Vastakuoriutuneet poikaset ovat pieniä ja herkästi haavoittuvia, mutta niiden on heti tultava toimeen omin päin. Kuivalla kaudella kauluslisko muuttuu vähemmän aktiiviseksi, sillä sen aineenvaihdunta hidastuu.


title: Kauluslisko

text: Aterioidessaan kauluslisko pitää kauluksensa supussa. Enimmän osan ajasta se etsii puista hyönteisiä. Sen on nähty tappavan ja syövän pikkuliskoja ja pieniä nisäkkäitäkin, jotka uskaltautuvat kovin lähelle sitä. Kauluslisko syö myös joukoittain muurahaisia asettumalla muurahaisten polulle tai aivan pesän viereen.


title: EVP

text: EVP voi tarkoittaa ainakin seuraavia asioita:


title: Missouri (joki)

text: Missouri on Mississippijoen sivujoki ja Yhdysvaltojen pisin joki. Missourin pituus on 3 767 kilometriä. Sen virtaussuunta on luoteesta kaakkoon.


title: Missouri (joki)

text: Missourin alkukohta on 1200 metrin korkeudessa Gallatinin piirikunnassa lounaisessa Montanassa Kalliovuorilla, missä sen muodostavat Jefferson-, Madison- ja Gallatinjoet. Jeffersonin sivujoen Red Rock Riverin alkulähde on koko jokijärjestelmän kaukaisin kohta.


title: Missouri (joki)

text: Missouri syöksyy Great Fallsin kaupungin kohdalla putoukseen, joka on myös perinteinen purjehduskelpoisuuden ääripiste. Joki kulkee Pohjois- ja Etelä-Dakotan kautta Nebraskan ja Iowan rajajoeksi, virtaa Sioux Cityn ja Omahan kaupunkien ohi, sen jälkeen Kansasin ja Missourin rajaksi, ja Kansas Cityn kaupungin kohdalla se kääntyy kohti Saint Louisia, jonka yläpuolella se yhtyy Mississippiin. Missourijoessa on huomattava savipitoisuus, mikä näkyy Mississippin veden samentumisena yhtymäkohdassa.


title: Missouri (joki)

text: Missourin valuma-alue on 1,371 miljoonaa neliökilometriä, josta pieni osa on Kanadan puolella. Joen maksimivirtaama on 25 500 kuutiometriä sekunnissa.


title: Missouri (joki)

text: Missourin suurimpia sivujokia ovat Cheyenne, Kansas, Niobrara, Osage, Platte ja Yellowstone etelästä ja lännestä, sekä James ja Milk pohjoisesta.


title: Missouri (joki)

text: Ensimmäiset eurooppalaiset joen suulla olivat ranskalaiset tutkimusmatkailijat Jacques Marquette ja Louis Jolliet vuonna 1673, kun he laskeutuivat Mississippiä pitkin. Ensimmäinen tutkimusmatka joen latvoille tehtiin 1804–1805. Jokea pitkin kuljetettiin lähinnä turkiksia. Ensimmäiset höyrylaivat tulivat joelle 1830. Vuonna 1944 joelle alettiin suunnitella patoja ja tulvaesteitä, jotka ovat huomattavasti vähentäneet tulvia. Joen yläjuoksulla on vesivoimalaitoksia.


title: Soroptimist International

text:
Soroptimist International (SI) on ammatissa toimivien naisten vapaaehtoinen palvelujärjestö, joka toimii paikallisten, kansallisten ja kansainvälisten yhteisöjen kanssa ja pyrkii vaikuttamaan aktiivisesti päätöksentekoon yhteiskunnan kaikilla tasoilla. Järjestö ei ota kantaa puoluepoliittisiin eikä uskonnollisiin kysymyksiin. Järjestöllä on lähes 100.000 jäsentä ja 3.000 klubia 126 maassa. Suomessa järjestöllä on 59 klubia ja 1400 jäsentä.
Järjestöllä on yleisstatus YK:n talous- ja sosiaalineuvostossa (ECOSOC) ja konsultatiivinen status YK:n teollistamisjärjestössä (UNIDO). Järjestö tunnustetaan useissa YK:n ala- ja erityisjärjestöissä ja sillä on edustajat YK:n New Yorkin, Pariisin, Geneven ja Wienin kansalaisjärjestökomiteoissa (NGO) mm. naisen aseman ja ihmisoikeuksien lautakunnissa. Järjestöllä on edustaja myös Euroopan Neuvostossa. Soroptimist International of Finland ry (Suomen Soroptimistiklubien Unioni) kuuluu yhtenä 62 jäsenjärjestöstä Naisjärjestöjen Keskusliittoon.


title: Pierre Laclède

text: Perre Lacléde Liguet oli turkiskauppias ja Amerikan uudisraivaaja. Hän syntyi vuoden 1724 paikkeilla Bedoisissa Ranskassa. Hän eli parisuhteessa miehensä hylkäämän naisen kanssa, mutta katolinen kirkko ei sallinut avioeroa, joten suhde pysyi laillistamattomana. Poikapuoli "Auguste Chouteau" seurasi Laclèdea Amerikkaan. He yhdessä löysivät Mississippin varrelta vuonna 1763 hyvän kauppapaikan, jonka nimesivät St. Louisiksi. Tähän kehittyi myöhemmin Saint Louisin kaupunki, nykyisten Yhdysvaltojen Missourin ja Illinoisin osavaltioiden rajalle. Laclede kuoli köyhtyneenä ja sairaana laivalla Mississippijoella lähellä Arkansasia vuonna 1778.


title: Pierre Laclède

text: Saint Louisin "Laclede Avenue", "Laclede County"n piirikunta ja "Laclede Landing", jossa on turismia ja viihdettä, ovat saaneet nimensä Perre Laclèden mukaan.


title: Patmos Lähetyssäätiö

text: Patmos Lähetyssäätiö on vuonna 1973 perustettu kristillinen evankelinen lähetysjärjestö. Patmos tekee avustus- ja lähetystyötä 24 maassa sekä sisälähetystyötä Suomessa. Se on Suomen Lähetysneuvoston ja Suomen Evankelisen Allianssin jäsenjärjestö. Säätiön toiminnanjohtajana toimii Pirkko Säilä. Kaikkiaan säätiössä työskentelee noin 25 henkeä ja säätiön toimipiste sijaitsee Helsingin Etelä-Haagassa Pajuniityntiellä.


title: Patmos Lähetyssäätiö

text: Seurakuntien pidättyvyys antaa tiloja herätysliikkeille johti siihen, että Patmos perusti Helsingin Kristillinen Keskuksen Helsingin Kallioon Harjukadulle. Sittemmin Patmos järjesteli toimintojaan uudelleen ja perusti "Savenvalajan paja" -nimisen kokoustoiminnan keskuksen Helsingin Sörnäisiin ja "Studio24/Kristillinen mediakeskus" -nimisen studion video- ja äänitallenteiden tuottamiseen. Helsingin Sörnäisten osoitteessa toimii myös Taivas TV7:n toimitus, Ristin Tuki ry ja Lighthouse Network Ltd Oy.


title: Patmos Lähetyssäätiö

text: Jyrki Rossi mainitsee Patmokselle kolme päätehtävää:


title: Patmos Lähetyssäätiö

text: Toimittaja Harri Nykäsen mukaan säätiön toiminta oli pitkälle riippuvainen säätiön aiemman toiminnanjohtajan Leo Mellerin saarna- ja myyntimiehen taidoista. Meller tuli Patmos ry:n johtoon vuonna 1971 ja nosti yhdistyksen jaloilleen konkurssin partaalta Yhdysvalloissa opituilla keinoilla. Vuonna 1999 säätiöllä oli noin 18 000 rekisteröityä tukijaa ja se keräsi lahjoituksina noin 28 miljoonaa markkaa, joista 25 miljoonaa jaettiin erilaisiin avustuskohteisiin. Meller oli Nykäsen mukaan ensimmäisiä, jotka toivat maahan "amerikkalaistyylisen hengellisyyden ja sen myyntikeinot". Meller jäi eläkkeelle Patmos Lähetyssäätiön toiminnanjohtajan tehtävästä 1.8.2010.


title: Patmos Lähetyssäätiö

text: Varoja toimintaansa Patmos saa omilla keräyksillä yksityisiltä lahjoittajilta sekä Kuva ja Sana Oy:n (virallisesti "Kustannus Oy Kuva- ja Sanatuotanto") tuloksen kautta. Kuva ja Sana Oy on Patmos Lähetyssäätiön omistama kristillinen kustantaja. Kuva ja Sanan perustettiin vuonna 1942 ja sen johdossa toimi pitkään tunnettu saarnamies Ensio Lehtonen.


title: Patmos Lähetyssäätiö

text: Saarnaaja Frank Mangsin nostattama herätys sota-ajan Suomessa johti vuonna 1942 Kuvan ja Sanan perustamiseen. Ensio Lehtosen johtamana Kuva ja Sana keskittyi lehtien ja kirjojen kustantamiseen. Vuonna 1948 perustettiin Nuorten Raamattukerho -lehti, joka vuonna 1953 muutettiin Kipinäksi. Kipinä ilmestyi kaksitoista kertaa vuodessa aina vuoteen 1993, jolloin tahti harveni neljään vuodessa. Lehti määritteli itsensä Suomen ainoaksi ""profeetallisen sanan äänitorveksi"". Lehtonen luotsasi Kipinää aina kuolemaansa vuoteen 1971 saakka, jolloin päätoimittajaksi tuli Leo Meller. Kipinä-lehti ja Kuva ja Sana -kustantamo olivat aktiivisia erityisesti ufokysymyksessä. Meller toimi Lasten Kuvalehden toimitussihteerinä ja Kipinän toimittajana jo 1960-luvun alussa, mutta oli sitten muutaman vuoden toisaalla. Mellerin palattua 1960-luvun lopulla Kipinään hänen osuutensa lehden teossa kasvoi ja päätoimittajuus Lehtosen kuoltua lankesi kuin itsestään Mellerille.


title: Patmos Lähetyssäätiö

text: Kuva ja Sana toimii Patmos Lähetyssäätiön osoitteessa Helsingin Etelä-Haagassa. Yrityksen vuosittainen liikevaihto on ollut viime vuosina runsaat 600 000 euroa. Rahaa Patmos kerää myös hengellisissä kokouksissa myymällä mm. Leo Mellerin kymmeniä teoksia ja satoja saarnaäänitteitä.Patmos Lähetyssäätiöllä on myös jatkuvia ja tilapäiviä yleisradiolähetyksiä.


title: Patmos Lähetyssäätiö

text: Patmos Lähetyssäätiöllä on Taivas TV7 -kanavalla seuraavat ohjelmat:sekä AlfaTV-kanavalla:ja seuraavat ohjelmat Radio Deissä:Säätiöllä on myös oma radiokanava Radio Patmos.


title: Patmos Lähetyssäätiö

text: "Come Home" koulu- ja nuorisotyön kautta tavoitetaan kymmeniä tuhansia ala- ja yläastelaisia koululaisia eri puolella Suomea sekä vanhempia vanhempainilloissa. Riku Rinteen johtama toiminta on muodostunut yhdeksi Suomen mittavimmista nuorisotyön muodoista. "Come Home" -ohjelmat näkyvät ja kuuluvat viikoittain TV7-kanavalla ja Radio Deissä.


title: The Platters

text: The Platters on vuonna 1953 Los Angelesissa perustettu yhdysvaltalainen lauluyhtye. Yhtyeen perustaja oli aiemmin The Ink Spots -yhtyeessä laulanut Buck Ram, josta tuli nyt The Plattersin tuottaja, manageri, säveltäjä ja sovittaja. Yhtye teki kuusi singleä King-levymerkille ennen Mercury Recordsille tehtyjä menestyslevyjä. Yhtyeellä on ollut viisi Yhdysvaltain levylistan ykköslevytystä: "The Great Pretender" (1955), "My Prayer" (1956), "He's Mine" (1957), "Twilight Time" (1958) ja "Smoke Gets in Your Eyes" (1958). Singlemenestysten lisäksi yhtyeellä oli viisi Top 20 -listalle päässyttä LP-levyä. Se vieraili myös Euroopassa ja esimerkiksi kappaleesta "Twilight Time" on tehty eräänlainen varhainen musiikkivideo Roomassa. Lisäksi "Smoke Gets in Your Eyes" on äänitetty Pariisissa. Yhtye on nähty myös useissa elokuvissa ja se on valittu Rock and Roll Hall of Fameen.


title: The Platters

text: Viimeinen yhtyeen nimen käyttöön oikeutettu alkuperäisjäsen Herb Reed kuoli 4. kesäkuuta 2012 Bostonissa. Hän esiintyi aina vuoteen 2012 saakka.


title: The Platters

text: 1950-luvun menestyslevyjen aikaan yhtyeessä lauloivat Reedin lisäksi ensimmäinen tenori Tony Williams, toinen tenori David Lynch, baritoni Paul Robi sekä sopraano Zola Taylor. Williams erosi vuonna 1961 ja hänen tilalleen tuli Sonny Turner. Samalla yhtyeen suosio alkoi hiipua. Vuonna 1966 Taylorin tilalle naislaulajaksi tuli Sandra Dawn ja Robin tilalle tuli Nater Nelson. Myöhemmissä kokoonpanoissa ovat laulaneet ainakin Sherman Jones, Harold Howard, Gene Williams, Lita Fonza ja ykköstenori Monroe Powell.


title: Naisjärjestöjen Keskusliitto

text: Naisjärjestöjen Keskusliitto (entinen Suomen Naisten Kansallisliitto) on vuonna 1911 perustettu naisjärjestöjen kattojärjestö ja yhteistyöfoorumi. Siihen kuuluu 58 suomalaista naisjärjestöä, joissa on yhteensä yli 400 000 jäsentä. Liiton toimintaa rahoittavat opetus- ja kulttuuriministeriö, yksityiset säätiöt ja rahastot sekä jäsenjärjestöt. Naisjärjestöjen Keskusliitto perustettiin alun perin International Council of Womenin Suomen osastoksi, ja kansainvälinen yhteistyö on ollut olennainen osa sen toimintaa.


title: Naisjärjestöjen Keskusliitto

text: Liiton tehtävänä on naisten oikeuksien ja aseman, sukupuolten välisen tasa-arvon ja tyttöjen ja naisten ihmisoikeuksien edistäminen yhdessä jäsenjärjestöjen kanssa. Keskeisimpiä ajankohtaisia haasteita ovat perhevapaakustannusten jakaminen, työn ja perheen yhteensovittaminen, naisiin kohdistuvan väkivallan ehkäiseminen sekä tasa-arvoinen päätöksenteko ja julkinen hallinto.


title: Naisjärjestöjen Keskusliitto

text: Liiton tavoite on edistää ihmisoikeuksien toteutumista ja tasa-arvoa. Se pyrkii saamaan entistä enemmän naisia päätöksentekijöiksi ja antamaan naisille mahdollisuuden osallistumiseen ja omiin valintoihin elämäntilanteensa mukaan. Liitto koordinoi ja tukee jäsenjärjestöjensä toimintaa ja huoltaa jatkuvasti kasvavaa naisjärjestöjen verkostoa. Liitto on puoluepoliittisesti sitoutumaton ja kaksikielinen.


title: Naisjärjestöjen Keskusliitto

text: Liiton puheenjohtaja on kansanedustaja Eva Biaudet, ja pääsihteerinä toimii Terhi Heinilä.


title: Naisjärjestöjen Keskusliitto

text: Liitto myöntää Aleksandra-palkinnon (ensimmäisen puheenjohtajan, Alexandra Gripenbergin, mukaan) huomattavasta työstä tasa-arvon edistämiseksi.


title: Siamese Dream

text: Siamese Dream on vaihtoehtorokkia esittävän yhtyeen The Smashing Pumpkinsin toinen studioalbumi, joka julkaistiin vuonna 1993. Albumilla yhtye löi itsensä läpi musiikin valtavirrassa. Albumin sessioissa nauhoitettiin monia kappaleita, joita ei otettu albumille, mutta ne julkaistiin myöhemmin kokoelmalla "Piscies Iscariot". Albumi sisältää tunnetut kappaleet "Cherub Rock", "Disarm" ja "Today".Kaikki kappaleet ovat Billy Corganin käsialaa lukuun ottamatta "Somaa" ja "Mayonaisea", jotka Corgan kirjoitti yhteistyössä yhtyeen kitaristin, James Ihan, kanssa.


title: Apogee

text: Apogee voi tarkoittaa seuraavia asioita:


title: Harrisburg

text: Harrisburg on Pennsylvanian osavaltion pääkaupunki (vuodesta 1812) Yhdysvalloissa. Kaupungissa asuu noin 49 000 asukasta. Harrisburg on Dauphinin piirikunnan keskus ja se sijaitsee Susquehannajoen varrella 169 kilometriä Philadelphiasta luoteeseen.


title: Harrisburg

text: Vuonna 1979 Three Mile Islandin saaren ydinvoimalaitoksessa lähellä Harrisburgia sattui ydinonnettomuus, joka oli tapahtuessaan maailman vakavin ydinvoimalaonnettomuus.


title: Harrisburg

text: Harrisburgin koordinaatit ovat 40°16'11" pohjoista leveyttä ja 76°52'32" läntistä pituutta.


title: Harrisburg

text: Kaupungin pinta-ala on 29,6 km², josta maa-aluetta on 21,0 km² ja vesialuetta 8,6 km².


title: Harrisburg

text: Vuoden 2010 virallisen väestönlaskennan mukaan Harrisburgissa asui 49 528 asukasta. Kaupungin väkiluku on ollut laskussa 1950-luvun jälkeen. Vuoden 1950 väestönlaskennan mukaan kaupungissa asui 89 544 ihmistä, 1960 79 697, vuonna 1970 68 061 ja 1980 enää 53 264, yli 35 000 ihmistä vähemmän kuin 30 vuotta aiemmin. Seuraavina vuosikymmeninä väkiluvun lasku on tasaantunut.


title: Harrisburg

text: Vuoden 2000 väestönlaskennan mukaan Harrisburgissa on 20 561 kotitaloutta ja 10 917 perhettä. Väestötiheys on 2330,4/km². Etnisen jakauman mukaan enemmistö kaupungin asukkaista on afrikkalaistaustaisia (54,83 %). 31,72% asukkaista on kaukaasialaisia, 2,83 % aasialaisia, 0,37 % alkuperäisamerikkalaisia, 0,07 % Tyynen valtameren saarelaisia, 6,54 % muihin etnisiin ryhmiin kuuluvia ja 3,64 % kahteen tai useampaan ryhmään kuuluvia. 11,64 % asukkaista on hispaano- tai latinotausta.


title: Harrisburg

text: Harrisburgin kansainvälinen lentoasema on 1,3 miljoonalla vuosittaisella matkustajalla osavaltion kolmanneksi vilkkain.


title: Evenkit

text: Evenkit eli tunguusit ovat Siperiassa ja Kaukoidässä elävä paimentolaiskansa. Heitä asuu Venäjällä, Kiinassa ja Mongoliassa. Venäjällä evenkejä oli vuoden 2002 väestönlaskennan mukaan 35 527 ja Kiinassa heitä oli vuonna 2000 yhteensä 30 505.


title: Evenkit

text: Evenkien on arveltu polveutuvan Hingganvuorien aluetta 400-luvulta 900-luvulle asuttaneista shiweistä, mutta varmuutta tästä ei ole. 1600-luvulle mennessä Lena- ja Jeniseijokien alueilla asuneet evenkit omaksuivat poronhoidon elinkeinonaan. Nykyisin Kiinan puolella asuvat soloonit ja Venäjän Taka-Baikalian alueen hamniganit omaksuivat sen sijaan hevostenhoidon. Soloonit elivät läheisissä yhteyksissä daguureihin ja hamniganit maksoivat veroja halhamongoleille.


title: Evenkit

text: 1600-luvun aikana venäläiset kasakat ja kiinalaiset mantšut alistivat hamniganit ja soloonit. 1700-luvun aikana Kiinan puolella Qing-dynastia siirsi solooneja daguurien mukana sotilaina Sisä-Mongoliaan ja Xinjiangin alueelle. Qing-dynastian armeijassa eräät soloonit saavuttivat merkittäviä virkoja ja esimerkiksi soloonikenraalit Oboshi ja Hailancha johtivat sittemmin kiinalaisjoukkoja esimerkiksi Xinjiangissa ja Nepalissa. Taka-Baikalian hamniganit joutuivat sen sijaan kasakoiden vallan alle ja osa heistä myös liittyi kasakkajoukkoihin. Hamniganipäällikkö Gantimur, joka tunnettiin sittemmin nimellä Peter Gantimurov, aiheutti diplomaattista närää Venäjän ja Kiinan välillä pakenemalla ensin Kiinan puolelle ja palaamalla sittemmin takaisin Venäjän puolelle vuonna 1667.


title: Evenkit

text: Sittemmin kommunistinen hallintokoneisto sekä Venäjällä että Kiinassa perusti evenkeille omia autonomisia alueitaan. Venäjällä perustettiin Evenkian paikallinen itsehallintoalue, mutta sen alueella asuu vain pieni osa kaikista laajaa aluetta harvaan asuttavista evenkeistä. Kiinan Sisä-Mongoliassa evenkeillä on autonominen "qi"-alue, jonka väestöstä kiinalaisten muuttajien takia he muodostavat kuitenkin vain pienen osan.


title: Georgialaiset kirjaimistot

text: Georgialaiset kirjaimistot () ovat kolme kirjaimistoa, joilla kirjoitetaan georgian kieltä ja muita kartvelilaisia kieliä (mingreliä, svania ja lazia) sekä joskus muita Kaukasuksen alueen kieliä kuten osseettia ja abhaasia 1940-luvulla. Georgian kielen ortografia noudattaa pääosin ääntämystä, ja georgian aakkosissa on nykyisin 33 kirjainta.


title: Georgialaiset kirjaimistot

text: Georgian kielen aakkosia tarkoittava sana on "anbani" () aakkosten kahden ensimmäisen kirjaimen nimien mukaan. Georgian aakkosissa ei tehdä eroa pien- ja suuraakkosten välillä.


title: Georgialaiset kirjaimistot

text: Sen jälkeen, kun georgialle syntyi kirjakieli, kielen kirjoittamiseen on kehitetty kolme kirjaimistoa. Ne olivat alun perin toisistaan erillisiä, vaikka niitä onkin käytetty yhdessä kirjoittamaan samoja kieliä ja niiden kirjaimilla on samat nimet. Uusimmassa kirjaimistossa on kuitenkin enemmän kirjaimia kuin kahdessa vanhemmassa, tosin ylimääräisiä kirjaimia ei enää tarvita nyky-georgian kirjoittamiseen.


title: Georgialaiset kirjaimistot

text: Georgia (Iberian kuningaskunta) käännytettiin kristinuskoon 330-luvulla. Tutkijat uskovat, että georgialaisten kirjainten kehittämisellä oli keskeinen asema uskonnollisen sanoman ja uskonnollisten kirjoitusten levittämisessä georgialaisten keskuuteen. Tämä tapahtui 300- tai 400-luvuilla suhteellisen pian kääntymisen jälkeen. Vanhin esimerkki georgialaisesta kirjoituksesta, jonka aitoudesta ei ole kiistelty, on "asomtavruli"-kirjoitus betlehemiläisessä kirkossa noin vuodelta 430.


title: Georgialaiset kirjaimistot

text: Esimerkkejä vanhimmista kirjaimista eli asomtavruli-kirjoituksesta (), joka tunnetaan myös nimellä mrgvlovani (), on edelleen nähtävillä muistokirjoituksissa esimerkiksi betlehemiläisessä kirkossa ja Bolnisi Sionin kirkossa (300–400-luvuilta) lähellä Tbilisiä. Georgiankielisestä nimestään huolimatta kirjaimistossa ei alun perin eroteltu isoja ja pieniä kirjaimia, kuten ei nykyisissäkään kirjaimistoissa.


title: Georgialaiset kirjaimistot

text: Georgialaisen historiallisen perinteen mukaan georgialaiset kirjaimet keksi Iberian kuningas Parnavaz I 200-luvulla ennen ajanlaskun alkua. Georgialainen nykytutkija Levan Tšilašvili väittää, että Parnavaz olisi luonut kirjaimet kääntääkseen Avestan (pyhät zarathustralaiset kirjoitukset) georgiaksi; mielipiteensä hän perustaa Nekresistä löytyneiden kirjoitusten ajoitukseen ensimmäiselle tai toiselle vuosisadalle. Arkeologia ei kuitenkaan ole tukenut väitteitä georgialaisten kirjainten esikristillisestä alkuperästä.


title: Georgialaiset kirjaimistot

text: Georgiassa käytettiin kuitenkin ainutlaatuista paikallista aramean aakkosten muotoa, joka tunnetaan nimellä "armazuli" Armazin kaupungin mukaan. 1940-luvulla Mtskhetasta löydettiin kaksikielinen, kreikaksi ja arameaksi laadittu kirjoitus. On mahdollista, että maassa laadittiin paikallisia esikristillisiä kirjoituksia, joita innokkaat kristityt kuitenkin myöhemmin tuhosivat. Monet ovat pitäneet uskottavampana ajatusta, että georgialaiset kronikat viittaavatkin paikallisen aramean kielen muodon käyttöönottoon Parnavazin hallituskaudella, eivät georgialaisten kirjainten kehittämiseen.


title: Georgialaiset kirjaimistot

text: Tätä kirjaimistoa käytetään nykyään edelleen joissakin otsikoissa ja kirjojen nimikkeissä. Koska kirjaimia ei käytetä enää georgian kirjoittamiseen, niitä on käytetty uudelleen innovatiivisilla tavoilla suuraakkosina yhdistämällä niitä kahteen muuhun kirjaimistoon.


title: Georgialaiset kirjaimistot

text: "Nuskhuri"-kirjaimiston () käyttö aloitettiin 800-luvulla. Sitä käytettiin pääosin kirkollisissa teoksissa. Kirjaimet saattoivat kehittyä Pahlavi-aakkosten pohjoisesta arsakidi-variantista, joka kehittyi vuorostaan vanhemmista aramean aakkosista. Kuitenkin kirjoituksen suunta (vasemmalta oikealle), erillisten symbolien käyttö vokaaleille, kirjainten järjestys ja niille annetut numeroarvot viittaavat pikemminkin kreikkalaiseen vaikutukseen.


title: Georgialaiset kirjaimistot

text: Georgialainen kielitieteilijä Tamaz Gamkrelidze on väittänyt, että kirjaimisto kehitettiin vapaasti kreikkalaisten aakkosten perusteella, eikä se suoraan perustunut aiempiin aramean aakkosten muotoihin, vaikka georgian kielen fonologia onkin hyvin erilainen kuin kreikan. Kuten aiemmassa monumentaalisessa asomtavruli-kirjaimistossa, nuskhuri-kirjaimistossa ei ole erikseen isoja ja pieniä kirjaimia. Sitä on kuitenkin käytetty yhdessä asomtavruli-kirjaimiston kanssa (jonka kirjaimia on käytetty uskonnollisissa käsikirjoituksissa suuraakkosina) muodostamaan "khutsuri"-kirjoitus (). Siinä erotellaan isot ja pienet kirjaimet ja sitä käytetään nykyäänkin ajoittain.


title: Georgialaiset kirjaimistot

text: Nykyisin käytössä oleva kirjaimisto, jota kutsutaan nimellä "mkhedruli" (), otettiin käyttöön 1000-luvulla. Sitä käytettiin ei-uskonnollisiin tarkoituksiin aina 1700-luvulle saakka, kunnes se korvasi täysin khutsuri-kirjoituksen (joka käytti kahta varhaisempaa kirjaimistoa).


title: Georgialaiset kirjaimistot

text: Seitsemän alkuperäisestä 40 mkhedruli-kirjaimesta on jäänyt pois käytöstä. Kuten kahdessa muussa kirjaimistoissa, mkhedruli-kirjoituksessa ei tehdä eroa pienten ja isojen kirjainten välille. Jotkut nykykirjailijat ovat kuitenkin kokeilleet asomtavruli-kirjainten käyttöä kapiteeleina. Useimmiten niiden käyttö johtuu kuitenkin khutsuri-tyylin aiheuttamasta sekaannuksesta ja tietämättömyydestä eikä luovasta, tietoisesta valinnasta. Georgialaiset pitävätkin sitä usein virheenä. Muut käyttävät mkhedruli-kirjaimistoa yksinään erottaakseen isot ja pienet kirjaimet toisistaan yksinkertaisesti muuttamalla kirjainten kokoa.


title: Georgialaiset kirjaimistot

text: Georgian kielen translitterointiin latinalaisille kirjaimille on kehitetty useita eri järjestelmiä. Alla olevassa taulukossa on mkhedruli-kirjainten perinteiset nimet ja suurpiirteiset äännearvot:


title: Georgialaiset kirjaimistot

text: Käytöstä poistetut kirjaimet:


title: Georgialaiset kirjaimistot

text: Seuraavassa taulukossa on mkhedruli-kirjainten kaksi eri translitterointijärjestelmää ja unicode-koodit:


title: Triplane Turmoil

text: Triplane Turmoil on suomalaisen Dodekaedron Softwaren kehittämä arcade-lentelypeli, jonka se julkaisi vuonna 1996 sharewarena PC:lle. Nykyään peliä jaellaan ilmaiseksi.


title: Triplane Turmoil

text: Pelissä lennetään ensimmäisen maailmansodan aikaisilla kolmitasoilla, tuhotaan vihollisen lentokoneita konekiväärillä ja maakohteita pommeilla. Peliä voi pelata yksin- tai moninpelinä. Maaksi voi valita Saksan, Ison-Britannian, Suomen tai Japanin. Lentokoneen ominaisuudet vaihtelevat valitun maan mukaan. Pelin esikuvana on vanha PC-peli "Sopwith".


title: Triplane Turmoil

text: Pelille julkaistiin jatko-osa "Triplane Turmoil 2" 23. syyskuuta 2006.


title: A. Aallon Rytmiorkesteri

text: A.Aalto (ennen A. Aallon rytmiorkesteri) on vuonna 1989 perustettu ylöjärveläinen iskelmämusiikkiyhtye. Sen viisi ensimmäistä albumia on myynyt kultalevyyn oikeuttavan määrän.


title: A. Aallon Rytmiorkesteri

text: Yhtye julkaisi ensimmäisen omakustannesinglensä vuonna 1989, Pisara vain. Vuonna 1991 orkesteri oli MTV:n Tulisuudelma-tanssiorkesterikilpailun finaalissa, josta saivat palkkioksi levytyssopimuksen MTV-Musiikin kanssa. Vuoden 1992 Syksyn sävelessä yhtye oli kolmas. Vuonna 1998 A. Aallon Rytmiorkesteri toimi MTV3-kanavan "Iskelmäprinssi"-ohjelman vakio-orkesterina.


title: A. Aallon Rytmiorkesteri

text: Yhtyeen kappaleista suurin osa Jouko Maijalan säveltämiä ja sanoituksista päävastuu on ollut Kari Saviolla. Lisäksi kappaleita on ollut kirjoittamassa mm. Kari Heiskari, Vesa Järvensivu, Tuomas Kesälä ja Markus Karppinen.


title: Denebola

text: Denebola eli Beta Leonis (β Leonis, lyh. Bet Leo) on Leijonan tähtikuvion toiseksi kirkkain tähti. Se on Delta Scuti -tyyppinen muuttuja.


title: Luminositeetti

text:
Luminositeetti eli säteilyteho tarkoittaa tähtitieteessä tähden säteilemää energiamäärää aikayksikköä kohti.
Tähti voi säteillä esimerkiksi 10 kertaa niin paljon energiaa kuin Aurinko, joka säteilee 3,9×10 W.


title: Luminositeetti

text: Auringon säteilytehoa merkitään L tai L. Visuaalisessa alueessa tähti säteilee myös tietyn energiamäärän, joka mitataan aurinkoina. On varsin tavallista sekoittaa toisiinsa tähden säteilemä energiamäärä ja tähden säteilemä näkyvä valo eli kokonaisluminositeetti sekä kirkkaus aurinkoina eli visuaalinen luminositeetti. Molemmista käytetään nimitystä luminositeetti.


title: Luminositeetti

text: Luminositeettia voidaan kuvata SI-järjestelmän watteina tai cgs-yksikköinä ergeinä/sekunti.


title: Luminositeetti

text: Kappaleen todellinen säteilymäärä eli kaikki aallonpituudet sisältävä luminositeetti on bolometrinen luminositeetti L. Sen sijaan visuaalinen luminositeetti L ilmaisee vain luminositeetin silmälle näkyvän osan.


title: Luminositeetti

text: Auringolla bolometrinen ja visuaalinen luminositeetti ovat samoja (L=L=L) jos ne ilmoitetaan Aurinkoina mutta ei esimerkiksi Siriukselle.


title: Luminositeetti

text: Luminositettia voidaan merkitä myös aurinkoina logaritmisesti, esimerkiksi jos tähden luminositetti on 1000, sen log L/L on +3.0.


title: Luminositeetti

text: Tähden säteilemä energiamäärä riippuu tähden säteestä R ja lämpötilasta T kaavan


Luminositeetti


title: Luminositeetti

text: mukaan, missä lämpötila T ilmaistaan kelvineinä [K] ja säde R metreinä [m]. Samoin , kun Ls on Auringon luminositeetti ja Ts Auringon pintalämpötila.


title: Luminositeetti

text: Näin mielivaltaisen tähden (bolometrinen) luminositeetti on RT kertaa suurempi kuin Auringon.


title: Luminositeetti

text: Jos tähden absoluuttinen bolometrinen magnitudi M on -10 , tähden luminositeetti on 10 Ls. Bolometrinen magnitudi mittaa tähden säteilemää energiamäärää, normaali magnitudi esimerkiksi tähden säteilyä keltaisessa eli visuaalisessa alueessa.


title: Luminositeetti

text: Tähden luminositeetti riippuu pääsarjan tähdelle massasta seuraavalla tavoin. M = tähden massa, Ms Auringon massa, Ls Auringon kirkkaus, L luminositeetti.


title: Liikkeenhallinta

text: Liikkeenhallinta on elokuvateollisuudessa käytetty tehostekuvausmenetelmä. Sillä voitiin osin korvata aiemmin käytetty stop motion -tekniikka. Menetelmää käytettiin ensimmäisen kerran George Lucasin "Tähtien sota" -elokuvassa.


title: Liikkeenhallinta

text: Liikkeenhallinnassa kohde, esimerkiksi lentokone tai avaruusalus tms. on paikallaan. Mahdollisesti siinä on joitain liikkuvia osia, ja sitä voidaan kääntää pituusakselinsa mukaisesti ("Tähtien sota" -elokuvissa esimerkiksi X-siipinen hävittäjä).


title: Liikkeenhallinta

text: Kohdetta kuvataan tietokoneohjatulla kameralla ”blue screeniä” vasten. Myöhemmässä vaiheessa sininen tausta vaihdetaan elokuvassa käytettävään taustaan.


title: Liikkeenhallinta

text: Nykyään liikkeenhallinta on menettänyt merkityksensä. Tietokoneiden laskentatehon kasvettua tehosteiden tekeminen CGI-animaatioina on helpompaa, nopeampaa ja halvempaa kuin pienoismallien kanssa toimiminen.


title: Iloinen leski

text: Iloinen leski () on Franz Lehárin suosittu operetti vuodelta 1905. Se on Johann Straussin "Lepakon" ohella useimmin nykyään esitettävä operetti. Tunnettuja kohtia Iloisesta leskestä ovat "Vilja"-laulu sekä "Iloisen lesken valssi".


title: Iloinen leski

text: Hanna Glawari on periynyt mieheltään 20 miljoonaa frangia ja Paroni Zeta on saanut ohjeet, ettei perijätärtä saa päästää lähtemään köyhyyskurimuksessa taistelevasta valtakunnasta. Balkanilaisen kuningaskunnan Pontevedron Pariisin-suurlähetystössä Zeta kehittelee suunnitelman Glawarin naitattamisesta nuorelle pontevedrolaiselle poikamiehelle, Kreivi Danilolle. Paroni lähettää apurinsa hakemaan kreiviä. Zetan vaimo Valencienne flirttailee hiukan Camillen, ranskalaisen aristokraatin kanssa, mutta torjuu lopulta tämän lähentelyt (Camille kirjoittaa hänelle viuhkaan: "Rakastan sinua"). Käy ilmi, että Hanna ja Danilo ovat ex-rakastavaisia, mutta kreivi ei ole kiinnostunut. Hän toteaa, että rakkaudentunnustus asettaisi hänet samalla viivalle kaikkien ranskalaisten kanssa, jotka juoksevat perijättären rahojen perässä. Tanssisalissa Hannan on löydettävä itselleen tanssipartneri ja hän valitsee ainoan henkilön, joka tuntuu vähät välittävän hänen läsnäolostaan, Danilon. Kreivi koettaa isänmaalleen uskollisena etsiä Hannalle sopivaa pontevedrolaista aviomiestä.


title: Iloinen leski

text: Seuraavana päivänä Hanna pitää juhlat, jotka käynnistyvät pontevedrolaisella tanssilla ja laululla. Hanna laulaa kuulun "Vilja-liedin" joka kertoo lumoavasta metsänhengettärestä. Zeta pelkää Camillen olevan uhka suunnitelmilleen ja kuultuan hänen olevan tekemisissä naimisissa olevan naisen kanssa, määrää Danilon etsimään hänet. Hän antaa kreiville saman viuhkan mihin Camille on kirjoittanut rakkaudentunnustuksensa. Danilo on kuitenkin huolimaton viuhkan kanssa ja sen löytävä Hanna luulee Danilon jättäneen sen varta vasten hänen löydettäväkseen. Camille tapaa Valenciennen paviljongissa kun Zeta katsoo avaimenreiästä ja tunnistaa oman vaimonsa. Hanna ja Valencienne kuitenkin vaihtavat keskenään paikkojaan ennen paronin kohtaamistaan, joka hämää hänet. Hanna julkistaa kihlauksensa Camilleen. Zeta on suunniltaan isänmaan köyhtyessä ja Danilo, joka ei pysty peittämään suruaan, poistuu myrskyn merkkinä ja pakenee suosikkipaikkaansa Maxim'siin. Hanna tajuaa rakastavansa häntä.


title: Iloinen leski

text: Danilo johdatellaan silmät sidottuina juhliin, joissa Valencienne viihdyttää yleisöä. Hän pyytää Hannaa jättämään Camillen isänmaan tähden ja Hanna suostuu, miehen suureksi riemuksi. Zeta vannoo eroavansa vaimostaan, luullen viestin viuhkassa olevan hänen kirjoittamansa, ja aikoo sen sijaan itse naida lesken. Hanna kuitenkin kertoo hänelle, että hän menettää omaisuutensa mikäli menee uudelleen naimisiin. Tämän kuullessaan Danilo julistaa rakkautensa Hannalle, joka kuitenkin muistuttaa häntäkin että omaisuudesta tulee hänen miehensä omaisuutta, jos hän menee naimisiin. Valencienne ottaa esiin viuhkan ja lukee ääneen sen, mitä alun perin vastasi Camillen tunnusteluihin: "Olen hyvin kunniallinen vaimo." - ja kaikki loppuu hyvin.


title: Tutkijatohtori

text: Tutkijatohtori on eräs yliopistossa tutkimustyötä tekevän henkilön työnimike. Tutkijatohtorin tehtävät on yleensä tarkoitettu suhteellisen vastaväitelleille tohtoreille. Vastaavantasoinen nimike on yliassistentti, joka on poistumassa. Suomessa tutkijatohtorit työskentelevät yliopistoilla, mutta joissain tapauksissa virallinen työnantaja ja palkanmaksaja on Suomen Akatemia, joka myöntää vuosittain hakumenettelyn kautta tietyn määrän tutkijatohtorin projektirahoituksia. Suomen Akatemian tutkijatohtorin tehtävään edellytyksenä on äskettäin suoritettu tohtorintutkinto. Tehtävä on yleensä määräaikainen (3–5 vuotta). Tavoitteena on itsenäistyminen tutkijana.


title: Pyörimisakseli

text: Pyörimisakseli eli pyörähdysakseli on avaruudessa oleva suora viiva, jonka ympäri kappale pyörii tietyllä pyörimisnopeudella. Jokainen jäykästi pyörivän kappaleen piste pysyy vakioetäisyydellä pyörimisakselista eli kulkee ympyrärataa akselin ympäri. Maan pyörimisakseli vaeltaa aikojen kuluessa prekession vaikutuksesta.


title: Dieselsähköinen voimansiirto

text: Dieselsähköinen voimansiirto on menetelmä, jossa kulkuneuvon, yleensä laivan tai veturin dieselmoottoriin on kytketty sähkögeneraattori, josta syötetään sähkövirtaa sähkömoottoreille, jotka toimivat varsinaisina ajomoottoreina. Vanhemmissa konemalleissa kyseessä oli tasavirta, koska tällä virralla voidaan käyttää suoraan käyttömoottoreita, mutta nykyään suositaan invertteri- eli taajuusmuuttajakäyttöä, jossa tasavirrasta tehdään halutun taajuista vaihtovirtaa. Nykyisin invertteriä syöttävää tasavirtaa tuotetaan vaihtovirtageneraattorilla; koneistoon on tätä varten liitetty tasasuuntaussillat. Invertterikäyttö tekee mahdolliseksi käyttää miltei huoltovapaita oikosulkumoottoreita.


title: Dieselsähköinen voimansiirto

text: Järjestelmän etu laivoissa on, että pääkoneita voidaan käyttää kaiken aikaa optimaalisella teholla, jolloin polttoaineen kulutusta saadaan vähennettyä. Samalla voidaan periaatteessa luopua erillisistä sähköä tuottavista apukoneista.


title: Dieselsähköinen voimansiirto

text: Vetureissa voidaan erottaa vanhempi tasavirtakäyttö, jossa oli dieselmoottoriin kytketty, joko tasavirtageneraattori, tai vaihtovirtageneraattori, jonka virran tasasuuntauksen yhteydessä joissakin tapauksissa käytettiin säätöelementteinä tyristoreja. Ajomoottoreina käytettiin tasavirtamoottoreita. Dieselsähköisiä vetureita ovat Suomessa olleet Dr12, Dr13, Dr15, Dr16 ja Dr18.


title: Dieselsähköinen voimansiirto

text: Modernimmassa taajuusmuuttajakäytössä dieselmoottoriin kytketty vaihtovirtageneraattori tuottaa vaihtovirtaa, joka tasasuunnataan ja syötetään taajuusmuuttajan eli invertterin välipiiriin, josta taajuusmuuttaja muuttaa tasavirran taajuudeltaan ajonopeuden ja -tilanteen mukaan muuteltavaksi vaihtovirraksi, joka syötetään ajomoottoreihin, jotka ovat oikosulkumoottoreita. Nämä ovat vastaaviin tasavirtamoottoreihin verrattuna pienempiä ja kevyempiä ja miltei huoltovapaita. Taajuusmuuttajakäyttö oikosulkumoottoreineen pystyy myös käyttämään veturikäytössä erittäin tärkeän pyörän ja kiskon välisen kitkan miltei ihanteellisesti hyväksi myös vaikeissa olosuhteissa.


title: Dieselsähköinen voimansiirto

text: Maantieliikenteessä hybridiauto toimii samalla periaatteella, kuitenkin niin, että sähköenergiaa varastoidaan myös ajoakkuihin.


title: Dieselsähköinen voimansiirto

text: Eräs ensimmäisistä dieselkoneilla varustetuista aluksista (aivan ensimmäinen oli tanskalainen M/S Selandia), venäläinen jokitankkeri Vandal oli myös ensimmäinen dieselsähköisellä koneistolla varustettu alus. Yhdysvaltain laivasto otti 1920-luvulta alkaen käyttöön höyryturbiini-sähkökäyttöisiä taistelulaivoja.


title: Dieselsähköinen voimansiirto

text: Suomessa dieselsähkökoneistot asennettiin ensimmäisinä panssarilaiva Väinämöiseen 1929 ja myöhemmin sisaralus Ilmariseen. Kolmas oli jäänmurtaja Sisu vuonna 1939. Vuodesta 1954, kun jäänmurtaja Voima valmistui, kaikki suomalaiset jäänmurtajat on varustettu dieselsähköisellä koneistolla.


title: Dieselsähköinen voimansiirto

text: Seuraava suuri kehitysaskel oli tarkastusalus Saaristo, joka valmistui vuonna 1965 Reposaaren Konepajalla Porissa. Aluksessa käytettiin koneiston säätötekniikassa ensi kerran puolijohdetekniikkaa, ns. syklokonverttereita, joka nopeasti osoittautuikin oikeaksi kehityskuluksi, ja asennettiin sittemmin ensin jäänmurtaja Varmaan (Wärtsilä Oy Helsingin telakka 1968) ja sen jälkeen valmistuneisiin jäänmurtajiin sekä vuonna 1975 myös Saariston sisarlaiva Suuntaan.


title: Dieselsähköinen voimansiirto

text: Dieselsähköinen voimansiirto on yleistynyt laivoissa. Järjestelmään lisätään nykyään useimmin myös ns. ruoripotkurit. (Esimerkiksi ABB:n "Azipod") Tässä järjestelmässä potkurit sähkömoottoreineen ovat kääntyviä, toisin sanoen erillistä peräsintä ei enää tarvita. Alusta ohjataan kääntämällä moottoripakettia. Menetelmä antaa alukselle perinteistä ohjausjärjestelmää paremman ohjattavuuden. Suuren potkuriakselia pyörittävän mäntämoottoripääkoneen jäädessä pois, laivan värinöiden hallinta on helpompaa.


title: Taivaanpallo

text: Taivaanpallo on kuviteltu pallopinta, jonka keskipisteessä katsoja on ja jolla taivaankappaleet näyttävät sijaitsevan.


title: Taivaanpallo

text: Taivaanpallo on viimeistään 2500 vuotta sitten kehitetty ajatus pallosta, joka ympäröi maapalloa. Ihmiset ymmärsivät jo antiikin aikoina, että maapallo on pallomainen, ja he hahmottivat tähdet taivaanpallon reikinä tai jollain muulla tavalla taivaanpalloon liittyvinä valoina. Taivaanpalloa ei ole todellisuudessa olemassa, sillä tähdet ovat kaukaisuudessa eri etäisyyksillä sijaitsevia kaasupalloja. Taivaanpallon näennäinen pyörimisliike Maan ympäri taas johtuu Maan omasta pyörimisestä. Taivaanpallo on kuitenkin edelleen käyttökelpoinen käsite, ja ajatus pyörivästä taivaanpallosta helpottaa tähtitaivaan tarkkailua.


title: Taivaanpallo

text: Taivaanpallo pyörähtää kerran akselinsa ympäri vajaassa vuorokaudessa, tarkemmin noin 23 tunnissa 56 minuutissa ja 4 sekunnissa eli yhdessä tähtivuorokaudessa. Taivaanpallon pyöriminen tuo esiin eri tähtikuvioita, sekä esimerkiksi Auringon ja Kuun. Maan kierto Auringon ympäri muuttaa meidän näkökulmaamme taivaanpalloon, sillä Maan akseli on 23,5 astetta kallellaan. Tällöin eri tähtikuviot näkyvät samaan vuorokaudenaikaan. Tähdet kulkevat kaarimaisia tai ympyrämäisiä ratoja näkyvällä taivaanpallolla.


title: Taivaanpallo

text: Taivaanpallon kohteet ilmoitetaan leveysastetta vastaavana deklinaationa δ ja pituusastetta vastaavana rektaskensiona α. Taivaanpallon kohteen suunta määritellään tuntikulmana. Jokin taivaankappale, esimerkiksi Aurinko, Kuu, planeetta tai tähti on tietyllä korkeudella ja tietyssä suunnassa, eli kappaleella on kulmakorkeus ja atsimuutti.


title: Taivaanpallo

text: Maan pyörimisakseli osoittaa taivaanpallon pohjoiseen ja eteläiseen taivaannapaan, joiden näennäiseen suuntaan Maan pyöriminen ei vaikuta. Navoilta katsottuna taivaannavat ovat suoraan yläpuolella ja päiväntasaajalla aivan horisontissa. Taivaannavan korkeus riippuu leveysasteesta. Jos ollaan leveysasteella 60, pohjoinen taivaannapa on samoin 60 asteen korkeudella. Tällä korkeudella on suunnilleen Pohjantähti.


title: Taivaanpallo

text: Pohjoisnavalla nähdään vain taivaanpallon pohjoispuoliskon tähdet ja etelänavalla eteläpuoliskon tähdet. Päiväntasaajalla vuoden aikana voidaan nähdä koko taivaanpallo.


title: Taivaanpallo

text: Taivaanrannan yläpuolella näkyvää osaa taivaanpallosta kutsutaan taivaankanneksi. Taivaanpallon havaitsijan pään päällä oleva kohta on taivaanlaki eli zeniitti ja jalkojen alla oleva, "maan sisässä" oleva suunta nadiiri.


title: Franz Lehár

text: Franz Lehár (30. huhtikuuta 1870 Komárom, Itävalta-Unkari – 24. lokakuuta 1948 Bad Ischl, Itävalta) oli itävaltalais-unkarilainen säveltäjä, joka on erityisen tunnettu opereteistaan, etenkin "Die Lustige Witwe", (Iloinen leski). Muista teoksista muistetaan valssi "Kultaa ja hopeaa" ("Gold und Silber"). Vuodesta 1899 lähtien hän asui Wienissä.


title: Leijonakuningas

text: Leijonakuningas () on Walt Disney Pictures -yhtiön animaatioelokuva vuodelta 1994. Suomessa se sai ensi-iltansa 2. joulukuuta 1994. Elokuvalle on tehty myös kaksi jatko-osaa: "Leijonakuningas 2 – Jylhäkallion ylpeys" ja "Leijonakuningas 3 – Hakuna Matata". Elokuvan 3D-versio sai ensi-iltansa syksyllä 2011.


title: Leijonakuningas

text: Disney kehittelee näyteltyä versiota elokuvasta, jonka ohjaa Jon Favreau ja jonka on tarkoitus saada ensi-iltansa 19. heinäkuuta 2019.


title: Leijonakuningas

text:
Leijonakuningas Mufasa ja hänen puolisonsa Sarabi ovat saaneet urospennun, joka nimetään Simbaksi. Pennusta on määrä tulla Jylhämaan kuningas isänsä jälkeen. Koska Mufasan veli Scar haluaisi itse kuninkaaksi, hän tekee kaikkensa syrjäyttääkseen Mufasan ja Simban pois valtaistuimelta. Scarin houkuttelemana Simba ja hänen ystävänsä Nala lähtevät Jylhämaan rajojen ulkopuolelle, missä he joutuvat hyeenojen hyökkäyksen kohteeksi. Mufasa kuitenkin pelastaa kaksikon.
Puhumalla ”yllätyksestä” Scar houkuttelee Simban perässään kanjoniin. Scar lähettää hyeenat ajamaan takaa gnulaumaa, joka juoksee kohti Simbaa. Hätääntynyttä esittävä Scar varoittaa Mufasaa Simban hengenvaarasta. Mufasa onnistuu saamaan Simban turvaan. Kun Mufasa itse yrittää kiivetä turvaan kielekkeelle, hän pyytää apua Scarilta, joka kuitenkin pudottaa Mufasan kanjoniin lauman alle. Mufasa saa surmansa.


title: Leijonakuningas

text: Scar syyttää Simbaa Mufasan kuolemasta ja sanoo, että ainoa ratkaisu rikoksen sovittamiseksi on mennä kauas pois eikä enää koskaan palata Jylhämaahan. Simban lähtiessä Scar käskee hyeenoja tappamaan hänet. Hyeenat kuitenkin epäonnistuvat ja Simba pakenee piikkipensaikon läpi pois Jylhämaasta. Hyeenat uskottelevat Scarille tappaneensa Simban. Scarista tulee kuningas ja hän pakottaa lauman naaraat metsästämään ruokaa ja liittää hyeenat leijonien joukkoon.


title: Leijonakuningas

text: Simban voimat ovat lopussa ja hän makaa kuoleman kielissä autiomaassa. Nelisormimangusti Timon ja pahkasika Pumba saapuvat paikalle ja häätävät Simbaa vaanineet korppikotkat. Elvytetty Simba liittyy kaksikon joukkoon. He viettävät leppoisaa elämää, kunnes Simba tapaa vanhan rakkautensa Nalan ja Mufasan ystävän Rafikin. Simba ja Nala rakastuvat uudestaan ja Nala kertoo Jylhämaan tilanteesta. Simba ei kuitenkaan tahdo lähteä takaisin Jylhäkalliolle vaatimaan kuninkuutta itselleen, ennen kuin Rafiki vie hänet katsomaan Mufasaa, joka on taivaassa. Simba muuttaa mielensä ja päättää lähteä haastamaan Scarin.


title: Leijonakuningas

text: Jylhämaassa Timon ja Pumba harhauttavat hyeenat hula-tanssilla ja Simba sekä Nala pääsevät livahtamaan Scarin luo. Scar käskee Simbaa tunnustamaan syyllisyytensä Mufasan kuolemaan. Simba ei kiistä syyllisyyttään, mikä hämmentää kaikki. Lopulta hän päätyy roikkumaan Jylhäkallion kielekkeeltä. Juuri kun Scar on pudottamassa Simbaa alas palavaan, salaman sytyttäneeseen orjantappurapensaaseen, hän paljastaa murhanneensa Mufasan. Simba saa vihastaan uutta voimaa ja hyökkää Scarin kimppuun. Alistetut naarasleijonat alkavat kapinoida hyeenoja vastaan, jolloin syntyy taistelu Jylhämaan herruudesta. Taistelun tiimellyksessä Scar väittää hädissään hyeenojen olevan syypäitä koko sotkuun. Simba päättää olla tappamatta setäänsä ja armahtaa tämän, mutta Scar hyökkää yllättäen Simbaa vastaan. Simba vierittää kamppailun päätteeksi Scarin alas Jylhäkalliolta ja kallion juurella odottavat hyeenat surmaavat Scarin, koska tämä oli sanonut hyeenoja syyllisiksi. Simbasta tulee uusi kuningas ja Jylhämaan tilanne elpyy. Myöhemmin Simba ja Nala saavat pennun, jonka nimeä ei elokuvassa paljasteta. Pentu esiintyy elokuvassa vain viimeisillä sekunneilla. Pentu on luultavimmin Kiara ("Leijonakuningas 2") tai sitten Simban ja Nalan poika, Fluffyna, Kopana ja Chakana tunnettu pentu, joka jostain syystä menehtyi/tapettiin.


title: Leijonakuningas

text: Suomenkielisen version on kääntänyt ja ohjannut Pekka Lehtosaari.


title: Leijonakuningas

text: Alkuperäisversiossa englannin kielen lisäksi käytössä olivat myös swahilin, xhosan ja zulun kielet.


title: Leijonakuningas

text: Elokuvan tekoon kului animaatiotyöryhmältä kolme vuotta ja sen tuotantoon kului rahaa 55 miljoonaa dollaria. Leijonakuningas oli ensimmäinen Disney-animaatio, jossa ei ollut hahmoina lainkaan ihmisiä. Vuoden 1973 "Robin Hoodissa" taas kaikki hahmot olivat antropomorfistisiä eläimiä. Vuonna 1942 ilmestyneessä Disney-elokuvassa "Bambi" ei ollut lainkaan ("näkynyt") ihmisiä, mutta siinä ihminen kuitenkin mainitaan Bambin äidin surmaajana. Leijonakuninkaassa sen sijaan jopa kaikki viittaukset ihmisiin puuttuvat.


title: Leijonakuningas

text: Pääosan "Leijonakuninkaan" musiikista on säveltänyt Hans Zimmer. Joitakin kappaleita tekivät myös Elton John ja Tim Rice. Elokuvasta peräisin on myös tunnettu kappale ”Can You Feel the Love Tonight” ()


title: Leijonakuningas

text: Elokuvassa käytetty laulu ”The Lion Sleeps Tonight” (tunnetaan myös nimillä "Mbube" ja "Wimoweh") aiheutti tekijänoikeuskiistan. Laulun alkuperäisen tekijän Solomon Lindan perikunta nosti syytteen Disney-yhtiötä vastaan vaatien tekijänoikeuskorvauksia.


title: Leijonakuningas

text: "Leijonakuningas" on julkaistu sekä VHS-kasettina että DVD:llä. Se julkaistiin DVD:nä vuonna 2003 kahden levyn juhlajulkaisuna. Elokuvan ääntä ja kuvaa oli digitaalisesti remasteroitu, sekä siihen lisättiin täysin uusi vaihtoehtoinen kohtaus. Kohtauksessa on uusi laulu, ”Aamuraportti”, jonka ovat säestäneet Elton John ja Tim Rice. Juhlajulkaisu sisältää myös runsaasti lisämateriaalia kuten pelejä, poistettuja kohtauksia ja dokumentteja elokuvan tekemisestä.


title: Leijonakuningas

text: 16. syyskuuta 2011 elokuva julkaistiin 3D-formaattiin muutettuna ja sitä esitetään rajoitetusti elokuvateattereissa kahden viikon ajan ennen 3D-Blu-rayn julkistamista. Se nousi lipputuloissa ykköstilalle ja palautti "Leijonakuninkaan" maailman menestyneimmäksi animaatioelokuvaksi. Suomessa 3D-versiota esitettiin rajoitetun ajan tammikuusta 2012 eteenpäin.


title: Leijonakuningas

text: Leijonakuningas on tuottoisimmat ensi-illat kerännyt piirroselokuva: se sai ensi-iltansa 60 maassa ja lipputuloja tuli 777,9 miljoonaa dollaria. Kaikkien aikojen tuottoisimpien elokuvien listalta Leijonakuningas löytyi vuonna 2000 sijalta 23. Toukokuuhun 1999 mennessä sitä oli myyty 55,7 miljoonaa videokasettia ja silloin se oli eniten myyty videoelokuva.


title: Leijonakuningas

text: Elokuva keräsi Suomessa 462 058 katsojaa vuosina 1994–1995.


title: Leijonakuningas

text: Elokuva oli ilmestymisvuonnaan ehdolla Annie-palkinnon saajaksi useissa eri kategorioissa ja voitti muun muassa parhaan animaatioelokuvan palkinnon. Elton Johnin ja Tim Ricen ”Can You Feel the Love Tonight” voitti vuoden 1995 parhaan elokuvan alkuperäislaulun Oscarin. Myös muita heidän tekemiään elokuvassa esitettyjä kappaleita oli ehdolla palkinnon saajaksi samana vuonna. Lisäksi Hans Zimmer voitti Oscar-palkinnon elokuvaan säveltämästään musiikista. Elokuva on ollut ehdolla myös useiden muiden palkintojen saajaksi ja voittanutkin niitä. Golden Globen saajaksi elokuva oli ehdolla sarjoissa ”paras piirroselokuva”, ”paras musiikki piirroselokuva” ja sarjassa ”paras alkuperäinen musiikkikappale” lauluilla ”Can You Feel the Love Tonight” ja ”Circle of Life” – näistä kolmessa ensimmäisessä tapauksessa elokuva myös sai palkinnon.


title: Leijonakuningas

text: Kohtauksessa, jossa Simba rojahtaa maahan päästäen liikkeelle hiekkapilven, on väitetty tomupilvestä muodostuvan ilmaan kirjaimet ”SEX”, mutta useat elokuvan animaattoreista ovat sanoneet kirjaimista muodostuvan oikeasti ”SFX” ("Special Effects"), ja kyseessä olleen efektejä animoineen tiimin viaton ”allekirjoitus”.


title: Leijonakuningas

text: Elokuvaa on myös syytetty erään 1960-luvulla tehdyn japanilaisen televisiosarjan matkimisesta: "Leijonakuninkaalla" ja "Kimba the White Lionilla" on monia yhtäläisyyksiä muun muassa tapahtumissa ja hahmojenkin nimet muistuttavat toisiaan. Elokuvan tekijät vastasivat syytöksiin sanomalla, että he olivat käyttäneet tarinan kehittelyssä ideoita Bambista ja Hamletista.


title: Leijonakuningas

text: Elokuvan pohjalta on tehty myös Broadway-musikaali. Näyttämöversion kantaesitys oli 1997 ja sen tuotanto maksoi 15 miljoonaa dollaria, jolla summalla se on kallein esitys teatterimaailmassa.


title: Galaktinen koordinaatisto

text: Galaktinen koordinaatisto on taivaanpallon koordinaatisto, jossa käytetään pituusasteena galaktista longitudia ja leveysasteena galaktista latitudia. 0-latitudi eli galaktinen päiväntasaaja seurailee Linnunradan vyön keskiosaa. Galaktinen longitudi 0 on Linnunradan keskuksen suunnassa Jousimiehen tähtikuviossa ja galaktinen pohjoisnapa Bereniken hiusten tähtikuviossa.


title: Galaktinen koordinaatisto

text: Galaktinen koordinaatisto ei ole koordinaatisto, joka ilmoittaisi Auringon paikan Linnunradan kiekossa katsottuna Linnunradan keskustasta. Tätä koordinaatistoa käytetään joissain Linnunradan suurimittakaavan rakennetta kuvaavissa kaavioissa. Aurinko sijaitsee noin 26 000 valovuoden eli 8 kiloparsekin päässä Linnunradan keskustasta ja noin 111–115 valovuotta Linnunradan tason yläpuolella.


title: Galaktinen koordinaatisto

text: Kun Linnunradan keskustan suunta oli saatu määritetyksi suhteellisen tarkasti radiohavaintojen perusteella niin IAU viimeisteli vuonna 1959 galaktisen koordinaattijärjestelmän nykyisen määritelmän.


title: Triplane

text: Triplane tarkoittaa seuraavia asioita:


title: Ammattikorkeakoulututkinto

text: Ammattikorkeakoulututkinto on käytännönläheinen ja ammattiin suuntaava korkeakoulututkinto, joka valmistaa erilaisiin asiantuntija-, suunnittelu-, kehittämis- ja esimiestehtäviin. Ammattikorkeakoulututkinnot on kirjattu lainsäädäntöön korkeakoulututkintoina ja ne antavat pätevyyden hakea sellaisia kuntien ja valtion virkoja sekä julkisia tehtäviä, joihin on säädetty pätevyysvaatimukseksi korkeakoulututkinto, alempi korkeakoulututkinto tai ammattikorkeakoulututkinto. Ammattikorkeakoulututkintoja ei korkeakoulututkinnon asemastaan huolimatta lueta akateemisiksi eli yliopistotutkinnoiksi. Yliopistojen maisteriohjelmiin haettaessa ammattikorkeakoulututkintoa ei usein kelpuuteta sellaisenaan korvaamaan suoritettua alempaa korkeakoulututkintoa, vaan hakijalta vaaditaan myös siltaopintoja.


title: Ammattikorkeakoulututkinto

text: Ammattikorkeakoulututkinnon laajuus on koulutusohjelmasta riippuen 210, 240 tai 270 opintopistettä. Kokopäiväisesti opiskellen opiskeluaika on 3,5–4,5 vuotta. Saman alan aikaisemmat opinnot tai työkokemus voivat lyhentää opiskeluaikaa. Tutkinto muodostuu perusopinnoista, ammattiopinnoista, vapaasti valittavista opinnoista, työharjoittelusta sekä opinnäytetyöstä. Opinnot ovat tyypillisesti yliopisto-opintoja käytännönläheisempiä ja sisältävät enemmän pakollisia työharjoitteluosuuksia.


title: Ammattikorkeakoulututkinto

text: Ammattikorkeakoulututkinnon voi suorittaa seuraavilla koulutusaloilla:


title: Egil Danielsen

text: Egil Danielsen (s. 9. marraskuuta 1933 Hamar, Norja) on norjalainen entinen keihäänheittäjä. Varttuneemmalla iällä Danielsen on osallistunut politiikkaan Norjan eläkeläisten puolueen ("Pensjonistpartiet") ehdokkaana.


title: Egil Danielsen

text: Danielsen vietti lapsuutensa köyhissä oloissa orpokodissa. Vuoden 1956 Melbournen olympialaisissa Danielsen heitti silloisen uuden maailmanennätyksen 85,71 ja voitti olympiakultaa. 1958 EM-kilpailuissa Danielsen sijoittui toiseksi. Norjan mestaruuden hän voitti keihäänheitossa viisi kertaa peräkkäin vuosina 1953–1957.


title: Anateema

text: Anateema (), katolisessa kirkossa aikaisemmin myös panna, merkitsee syrjäänasettamista tai erottamista. Anateemasta käytetään usein myös nimitystä kirkonkirous. Anateemalla tarkoitetaan kristinuskossa oppituomiota, jossa jokin käsitys kristillisestä opista julistetaan vääräksi eli harhaoppiseksi ("heresia"). Esimerkiksi Nikaian ensimmäisessä kirkolliskokouksessa annettiin Areiosta vastaan kohdistettu anateema. Anateema on edelleen voimassa ja se toistetaan jokaisessa ortodoksisessa piispanvalassa.


title: Anateema

text: Alun perin kristillisessä kirkossa ei eroteltu ekskommunikaatiota ja anateemaa, ja ekumeenisten kirkolliskokousten uskonoppia käsitelleiden kaanonien mukaan jokainen, joka opetti tuomittavalla tavalla, piti asettaa anateemaan eli erottaa kristittyjen yhteydestä.


title: Anateema

text: Anateema on ortodoksisessa kirkossa kirkollisen kurinpidon äärimmäinen muoto. Anateemassa yksilö erotetaan yhteisöstä kokonaan tai tietyksi ajaksi. Anateema kohdistuu pääasiassa harhaoppisiin ja sen käyttöä perustellaan kanoneilla. Anateemaan asettaminen on nykyaikana harvinaista. Kirkko ei anateemassa tuomitse ihmistä vaan hänen mielipiteensä. Hänellä on mahdollisuus luopua harhaopista, tunnustaa virheensä ja palata kirkon yhteyteen. Anateemaa lievempi kirkollinen rangaistus on määräajaksi määrätty ekskommunikaatio, ehtoollisyhteydestä erottaminen.


title: Anateema

text: Katolisessa kirkossa anateemaa on kutsuttu myös pannaksi (). Ekskommunikaation ja anateeman käsitteet eriytyivät pikkuhiljaa. Paavi Gregorius IX:n kaudella 1300-luvulla anateeman merkitykseksi vakiintui suuri ekskommunikaatio, joka toimeenpantiin juhlallisessa paavillisessa toimituksessa. Toimitukseen kuului muun muassa kellojen soittamista, kirjan sulkeminen ja kynttilöiden sammutus merkiksi siitä, että korkein kirkollinen oikeus oli tehnyt päätöksen eikä käsittelisi asiaa uudelleen ennen kohteen katumista. Katolisuudessa pannaan julistaminen poistettiin uuden kanonisen lain myötä vuonna 1983.


title: Anateema

text: Paavi on historian saatossa käyttänyt oikeuttaan kirkonkirouksen langettamiseen useasti. Pannaan on joutunut muun muassa Pyhän saksalais-roomalaisen keisarikunnan keisari Henrik IV vuonna 1076.


title: Anateema

text: Valtakunnanpanna oli keskiajalla käytössä ollut hallitsijan antama julistus. Koska hallitsija oli oikean uskon ylin suojelija, hän julisti harhauskoisen henkilön menettämään yhteiskunnalliset oikeutensa. Valtakunnanpanna julistettiin esimerkiksi Martti Lutheria vastaan Wormsin valtiopäivillä 1521.


title: Anateema

text: "Pannahinen" on kirkon pannaan joutunut henkilö. Suomessa muun muassa verokapinaan osallistuneet talonpojat joutuivat pannahiksi eli heidät laitettiin pannaan. Pannahinen on myös voimasana ja haukkumanimi.


title: Anateema

text: Muista uskonnollisista liikkeistä ainakin Jehovan todistajat käyttävät jossain määrin anateemaa vastaavaa erottamismenettelyä. Jehovan todistajat pidättäytyvät yleensä täysin kanssakäymisestä liikkeestä erotetun tai siitä itse eronneen kanssa, ja menettelyn takia uskonnollinen kanssakäyminen on minimaalista perhe-elämässä ja sukulaissuhteissa.


title: Juliaaninen päivä

text: Juliaaninen päivä JD on eräisiin tieteellisiin tarkoituksiin käytetty ajanlaskutapa, jossa ei käytetä vuosia eikä kuukausia vaan vuorokaudet numeroidaan juoksevasti.


title: Juliaaninen päivä

text: Juliaaniset päivämäärät liittyvät läheisesti juliaaniseen jaksoon, joka otettiin käyttöön Joseph Justus Scaligerin aloitteesta 1500-luvulla. Usein esitetyn väitteen mukaan Scaliger olisi nimennyt jakson isänsä Julius Caesar Scaligerin mukaan, mutta Scaligerin teoksen "Opus de Emendatione Temporum" mukaan nimi viittaa juliaaniseen kalenteriin, koska jakso on sovitettu juliaaniseen vuoteen.


title: Juliaaninen päivä

text: Juliaanisen päiväluvun käyttämisellä pyritään luomaan yhtenäinen, jatkuva, tasainen ajanmittaus, jossa vuodet ja kuukaudet eivät häiritse ajanjaksojen välien tarkkaa mittaamista ja laskemista. Monissa tapauksissa juliaanista aikajakoa käytetään välivaiheen aikalaskelmissa, ja lopputulos on monesti kuitenkin ilmoitettava vuosina, kuukausina ja päivinä.


title: Juliaaninen päivä

text: Juliaaninen päivä JD (engl. "Julian Day") tai juliaaninen päiväluku JDN ("Julian Day Number") on päivien luku laskettuna juliaanisen kalenterin nolla-ajankohdasta kello 12 iltapäivällä Greenwichin keskiaikaa (UT tai TT) maanantaina, 1. tammikuuta 4713 eaa. proleptisessä juliaanisessa kalenterissa. Proleptinen eli "taaksepäin jatkettu" juliaaninen kalenteri on alkuperäisen juliaanisen kalenterin laajennus. Ajankohta, josta päivät laskettiin, valittiin tarkoituksellisesti varhaisemmaksi kuin mitkään säilyneet historialliset dokumentit.


title: Juliaaninen päivä

text: Juliaanisesta päivästä käytetään muitakin variaatioita kuin varsinainen juliaaninen päivä JD. Joissain päiväluvusta on vähennetty jokin kiinteä luku. Toisissa päivälukuun on lisätty valonsäteen kulkuaika Auringosta Maahan.


title: Juliaaninen päivä

text: Juliaanista päivää käytetään monesti kirkkaudeltaan muuttuvien tähtien kirkkauden vaihtelujen seuraamisessa, koska yhtenäisten aikajakojen pohjalta on helppo määrittää vaikkapa tähtien sykkimisjaksoja ja ennustaa tähtien kirkkauksia.


title: Juliaaninen päivä

text: Kuukausia tammikuusta joulukuuhun merkitään numeroilla 1..12. Tähtitieteessä 1 ennen ajanlaskun alkua on 0, 2 eaa. on –1 ja 4713 eaa. on –4712. Kaikissa jakolaskuissa (paitsi JD:tä laskettaessa) käytetään lattiafunktiota. Päivämäärissä 1. maaliskuuta –4800 jälkeen kaikki osamäärät ovat ei-negatiivisia, joten lattiafunktion tulos on niissä sama kuin luvun kokonaislukuosa.


Juliaaninen päivä


title: Juliaaninen päivä

text: Gregoriaanisen kalenterin päivämäärälle keskipäivällä


title: Juliaaninen päivä

text: Juliaanisen kalenterin päivälle (keskipäivällä):


title: Juliaaninen päivä

text: Gregoriaanisen ja juliaanisen kalenterin kaavoissa käytetyt vakiot ovat välttämättömiä, jotta kaavat antaisivat tulokseksi saman luvun 1. maaliskuuta 200 ja 28. helmikuuta 300 välillä. Vakiot ovat kunkin kalenterin JDN päivämäärälle 29. helmikuuta –4800.


title: Juliaaninen päivä

text: Täydelle juliaaniselle päivälle JD ei lasketa karkaussekunteja. Osamäärät ovat reaalilukuja.


title: Juliaaninen päivä

text: Esimerkiksi tammikuun 1. 2000 keskipäivällä on juliaanisina päivinä JD = 2451545.0


title: Juliaaninen päivä

text: Viikonpäivä saadaan suoraan jakojäännöksestä jakamalla juliaaninen päivä 7:llä. Jakojäännöksessä 0 = maanantai.


title: Juliaaninen päivä

text:
Juliaaniset päivämäärät perustuvat "juliaaniseen jaksoon", jota Joseph Justus Scaliger ehdotti otettavaksi käyttöön vuonna 1583, gregoriaaniseen kalenteriin siirtymisen yhteydessä. Juliaaninen jakso on 15 · 28 · 19 = 7980 vuotta kestävä jakso, joka saadaan kertomalla kolmen ajanlaskussa käytetyn jakson pituudet keskenään. Nämä jaksot ovat:
Jokaiseen vuoteen liittyy kussakin jaksossa tietty järjestysnumero, joka toistuu aina täyden jakson kuluttua. Juliaanisen jakson alkukohdaksi valittiin viimeisimmän sellaisen vuoden ensimmäinen päivä, jonka järjestysnumero näissä kaikissa jaksoissa olisi niitä kauas menneisyyteen jatkettuna ollut 1; näin sattuu vain joka 7930:s vuosi. Ajankohdan valintaan vaikutti myös se, että kyseinen vuosi on kaikkia tunnetun historian vuosilukuja varhaisempi, minkä vuoksi sitä käytettäessä tarvittiin vain positiivisia vuosilukuja.


title: Juliaaninen päivä

text: Alun perin juliaanista jaksoa käytettiin vain vuosien laskemiseen, ja sillä ilmaistiin toisinaan vanhan ajan historian vuosilukuja. Vuonna 1849 julkaistussa teoksessa "Outlines of Astronomy" tähtitieteilijä John Hershel otti käyttöön tavan ilmaista ajankohdat juliaanisen jakson alusta kuluneiden vuorokausien lukumääränä. Herschel selitti asian näin:


title: Juliaaninen päivä

text: Teoksessaan Hershel mainitsi myös useita esimerkkejä päivämääristä, joita ajanlasku on eri aikoina ja eri kulttuureissa aloitettu tai ehdotettu aloitettavaksi tai ovat muutoin ajanlaskujen historian kannalta tärkeitä, sekä kuinka monta päivää tai vuorokautta tällöin oli kulunut juliaanisen jakson alusta.


title: Juliaaninen päivä

text: Tähtitieteilijät alkoivat 1800-luvun lopulla käyttää Herschelin ehdottamia ”juliaanisen jakson päiviä”, mutta käyttivät Greenwichin pituuspiiriä Aleksandrian asemesta sen jälkeen, kun tämä oli Washingtonin kansainvälisessä meridiaanikonferenssissa vuonna 1884 valittu nollameridiaaniksi. Tämä on nykyään tullut juliaanisia päiviä käytettäessä standardiksi.


title: Juliaaninen päivä

text: Ranskalainen matemaatikko ja tähtitieteilijä Pierre-Simon Laplace käytti vuonna 1799 teoksessaan "Traité de Mécanique Céleste" ensimmäisenä päivämäärään liitettyjä desimaaliosia ajan ilmaisemiseen. Myöhemmät tähtitieteilijät ovat liittäneet vuorokauden desimaaliosat juliaanisiin päiviin, ja näin saatuja desimaalilukuja käytetään tähtitieteessä laskujen helpottamiseksi yleisesti ajan ilmoittamiseen. Tässä muodossa näitä lukuja käytti ensimmäisenä Harvard College Observatoryn tähtitieteilijä Edward Charles Pickering vuonna 1890.


title: Juliaaninen päivä

text: Juliaaninen päivä alkaa keskipäivällä, koska siihen aikaan kun Herschel niitä suositteli, tähtitieteessä vuorokauden katsottiin vaihtuvan keskipäivällä. Tämä oli ollut käytäntönä siitä lähtien, kun Ptolemaios valitsi tähtitieteellisten jaksojen alkuhetkeksi keskipäivän. Tähän valitsi keskipäivän, koska se sattuu havaitsijan pituuspiirillä vuoden jokaisena päivänä samaan aikaan, toisin kuin auringon nousu ja lasku, joiden ajat vaihtelevat useita tunteja. Myöskään keskiyö ei tällaiseksi alkuhetkeksi kelvannut, koska sitä ei voitu vesikellon avulla määrittää tarpeeksi tarkasti. Kuitenkin hän esitti monille öisille havainnoille kaksi aikamäärää, joista toinen perustui egyptiläisen käytännön mukaisesti auringon noususta, toinen taas babylonialaisen käytännön mukaisesti auringon laskusta alkaviin vuorokausiin. Tämä viittaisi siihen, että toisin kuin on joskus esitetty, keskipäivää ei valittu siksi, että kaikki saman yön havainnot voitaisiin rekisteröidä samalle päivämäärälle. Vuonna 1925 tähtitieteessäkin muutoin luovuttiin tavasta aloittaa vuorokausi keskipäivästä, mutta juliaanisten päivämäärien osalta vakiintunutta käytäntöä päätettiin jatkaa.


title: Andreas Thorkildsen

text: Andreas Thorkildsen (s. 1. huhtikuuta 1982 Kristiansand, Norja) on uransa lopettanut norjalainen keihäänheittäjä, kaksinkertainen olympiavoittaja, maailmanmestari ja kaksinkertainen euroopanmestari.


title: Andreas Thorkildsen

text: Thorkildsen voitti monien yllätykseksi olympiakultaa omalla ennätyksellään 86,50 Ateenassa vuonna 2004 ja vakiinnutti sen jälkeen paikkansa keihäsmaailman huipulla. 2005 MM-kisoissa Helsingissä Thorkildsen sai hopeaa tuloksella 86,18. Saman vuoden syyskuussa Monacossa hän heitti silloisen henkilökohtaisen ennätyksensä 89,60, joka oli samalla myös Norjan ennätys.


title: Andreas Thorkildsen

text: Toukokuussa 2006 Dohassa Qatarissa Thorkildsen paransi ennätystään heitettyään ensimmäisen kerran urallaan yli 90 metriä tuloksen ollessa 90,13. Tulos oli samalla uusi Norjan ennätys. Nykyisen keihäsmallin tilastoissa hän oli kymmenes 90 metrin ylittäjä. Thorkildsen jatkoi hyviä heittojaan kesäkuussa Kultaisen liigan ensimmäisessä osakilpailussa Oslossa voittamalla kilpailun ja parantamalla jälleen omaa ja Norjan ennätystään tulokseen 91,59. Kaikkien aikojen tilastossa hän kohosi kuudennelle sijalle. Saman vuoden elokuussa hän voitti kultamitalin Göteborgin EM-kisoissa tuloksella 88,78.


title: Andreas Thorkildsen

text: Thorkildsen voitti MM-kisoista 2007 hopeaa heitettyään tuloksen 88,61. 2008 Pekingin olympialaisissa Thorkildsen uusi olympiavoittonsa ylivoimaisella esityksellä. Hän heitti kilpailussa uuden olympiaennätyksen 90,57. Berliinin MM-kilpailuissa 2009 hän voitti maailmanmestaruuden tuloksella 89,59. Hän voitti toistamiseen Euroopan-mestaruuden Barcelonassa 2010 tuloksella 88,37. Hän sai hopeaa Daegun MM-kilpailussa 2011 tuloksella 84,78. Helsingin EM-kilpailuissa 2012 hän sijoittui neljänneksi tuloksella 81,55. Lontoon olympialaisissa 2012 Thorkildsen jäi kuudenneksi heitettyään 82,63.


title: Andreas Thorkildsen

text: Thorkildsen voitti n ja sekä sijoittui toiseksi , , ja . Ateenan maailmancupissa 2006 hän voitti keihäskilpailun tuloksella 87,17. Santiago de Chilen junioreiden MM-kilpailuissa 2000 ja Grosseton junioreiden EM-kilpailuissa 2001 hän sai hopeaa.


title: Andreas Thorkildsen

text: Thorkildsen heitti vuonna 2001 alle 20-vuotiaiden maailmanennätyksen 83,87 m. Ennätyksen rikkoi vuonna 2011 latvialainen Zigismunds Sirmais, joka heitti 84,47 m. Thorkildsenin entinen avopuoliso on 2006 junioreiden MM-kilpailuissa sadan metrin aitajuoksussa hopeaa voittanut Christina Vukicevic. He olivat yhdessä kuuden vuoden ajan, kunnes erosivat vuonna 2011.


title: Andreas Thorkildsen

text: Thorkildsen ilmoitti uransa lopettamisesta toukokuussa 2016.


title: Esileikki

text: Esileikki on hyväilyä, jonka tarkoituksena on valmistaa tulevaan yhdyntään. Esileikin jatkuessa kohti yhdyntää se yleensä tulee koko ajan intensiivisemmäksi ja yhä fyysisemmäksi.


title: Esileikki

text: Hyväilyä voi harrastaa myös ilman aietta yhdynnästä. Tällöin siitä käytetään nimitystä "petting" (engl. hyväily).


title: Esileikki

text: Esileikin tarkka määrittely on vaikeaa, sillä se mitä joku toinen pitää esileikkinä ei sitä toiselle välttämättä ole. Sitä ovat esimerkiksi suuteleminen, sukupuolielinten hiveleminen, sukupuolielinten nuoleminen ja muut erityistä ja seksuaalista mielihyvää tuottavat toiminnat. Esileikin muodot ja mieltymykset määräytyvät pitkälti yksilön ja ympäröivän kulttuurin mallien mukaan.


title: Esileikki

text: Esileikistä johtuvan kiihottumisen seurauksena miehen sukupuolielimissä oleva paisuvaiskudos pumppautuu täyteen verta aiheuttaen erektion. Naisen emättimen seinämät kostuvat mahdollistaen miehen siittimen työntymisen emättimeen helpommin.


title: Prekessio

text: Prekessio (myös presessio) tarkoittaa pyörimisakselin kiertymistä. Prekessoiva kappale pyörii oman akselinsa ympäri ja lisäksi akselin suunta muuttuu siten, että kaltevuuskulma pysyy vakiona mutta kaltevuussuunta kiertyy. Jos pyörivän hyrrän akseli ei ole tarkkaan pystysuorassa, se tekee prekessioliikettä.


title: Prekessio

text: Tähtitieteessä prekessiolla tarkoitetaan Maan tai muun taivaankappaleen akselin kaltevuussuunnan muuttumista pitkän ajan kuluessa. Sen vuoksi Maan akseli ei aina osoita samaan kohtaan taivaanpallolla eli taivaannavat liikkuvat suhteessa tähtiin.


title: Lumon Areena

text: Lumon Areena on Kouvolaan vuonna 1982 valmistunut jäähalli. Se on jääkiekon SM-liigassa pelaavan KooKoon kotihalli. Hallia uudistettiin kesällä 2015, jonka jälkeen sen katsomokapasiteetiksi tuli 6400. Kesän 2016 kioskiremonttien johdosta kapasiteetti putosi 6200 katsojaan Halli on nyt suomen 8. suurin. Jäähallin virallinen yleisöennätys on vuodelta 1985 I-divisioonan ottelusta KooKoo-SaiPa, jota seurasi 5350 katsojaa. Lumon Areena pitää myös hallussaan Mestiksen yleisöennätystä, kun KooKoon ja Jukurien kauden 2013-2014 välistä 5. loppuottelua oli seuraamassa 5194 katsojaa.


title: Lumon Areena

text: Jäähallissa on muun muassa juoksusuora, pituushyppypaikka, juoksurata katsomoiden yläpuolella sekä B-katsomon alla oleva harjoitusjää. Jäähallissa voidaan myös järjestää konsertteja ja musiikkitapahtumia, joista merkittävin on vapputapahtuma Vappugospel. Jäähallin kunnostus valmistui vuonna 2006, jolloin rakennettiin C-katsomon yläpuolella oleva ravintolataso. Kouvolan jäähallin nimi vaihtui Lumon Areenaksi kun KooKoo ja Lumon solmivat yhteistyösopimuksen. Lumon Areenalla on pelattu myös yksittäinen EHT ottelu vuonna 2016, jossa vastakkain asettuivat Suomen ja Tšekin maajoukkueet. Ottelu päättyi Suomen 4-1 voittoon.


title: VV Cephei

text: VV Cephei (lyhentäen VV Cep) on Kefeuksen tähtikuviossa oleva kaksoistähti, jossa on valtavan suuri punainen hyperjättiläinen ja kirkas sininen tähti. Punainen tähti on kolmanneksi suurin tunnettu tähti: sen säteeksi arvioidaan 1 600–2 640 Auringon sädettä eli noin 10 AU:ta. VV Cephei on 288 194 kertaa suurempi kuin Maa. Vain VY Canis Majoris ja WOH G64 ovat VV Cepheitä suurempia.


title: VV Cephei

text: VV Cephei on spektroskooppinen kaksoistähti ja pimennysmuuttuja: tähdet peittävät vuorotellen toisensa. Spektroskoopilla havaitaan yhdistelmäspektri, jossa näkyy merkkejä kuumasta ja kylmästä tähdestä. Massaa virtaa tähtien välillä. Sinisen tähden peittyminen punaisen takana kestää 670 päivää. Se himmenee hiljalleen, kun se peittyy punaisen tähden taa. Näennäinen kirkkaus V on noin V = 5.27 ja etäisyys suunnilleen 900–2 000 valovuotta.


title: VV Cephei

text:
VV Cephei A:n spektrityyppi on M2Ia-Iabep ja kirkkaus 312 000 aurinkoa. Absoluuttinen kirkkaus -4,0 V. Läpimitta on 1 621–2 640 aurinkoa ja massa arviolta 20 aurinkoa.
Erään toisen arvion mukaan systeemin kokonaismassa olisi 100 Aurinkoa, jota lähellä a-komponentin massa olisi. Tähti ulottuisi suunnilleen Saturnuksen radan lähelle, jos se olisi Auringon paikalla ja jos sen säde on 2 600 Auringon sädettä. A-tähden näennäinen kirkkaus vaihtelee pitkässä jaksossa puolisäännöllisesti välillä 4,8–5,4, noin 58 päivän jaksossa korkeudella 0,4 m, joka taas vaihtelee noin 825 päivän tai pidemmässä jaksossa.


title: VV Cephei

text: VV Cephei B on A-komponentista 16–25 AU:n päässä ja kiertoaika 20,4 vuotta eli 7 430,5 päivää. VV Cephei B:n spektri on tyyppiä B8Ve ja kirkkaus 100 000 aurinkoa. Läpimitta on vain 10 aurinkoa ja massa 20 aurinkoa.


title: Geomantia

text: Geomantia () on ennustusmenetelmä, jolla tarkoitetaan ennustamista maahan heitetyistä esineistä ja niiden varjoista ja väreistä, esimerkiksi luista, tikuista, simpukankuorista tai kivistä. Myös maata, hiekkaa tai multaa voidaan heittää ja tulkita sen aikaansaamat kuviot.


title: Geomantia

text: Usein geomantialla tarkoitetaan kuitenkin erilaisia ajateltuja maan energiavirtoja tai ley-linjoja ja näiden tutkimista.


title: Geomantia

text: Sanaa "geomantia" käytetään joskus fengshuin synonyymina. Tämä on perintöä 1800-luvulta, jolloin länsimaiset lähetyssaarnaajat joutuivat keksimään käännöksen sanalle "fengshui".


title: Spektroskooppinen kaksoistähti

text: Spektroskooppinen kaksoistähti näyttää yhdeltä tähdeltä, mutta sen spektrissä näkyy merkkejä kahdesta toisiaan kiertävästä tähdestä.


title: Spektroskooppinen kaksoistähti

text: Tähdet ovat niin lähekkäin, tavallisesti alle 0,01" :n päässä toisistaan, ettei niitä havaita kaukoputkella, täpläinterferometrialla tai tähdenpeiton avulla. Spektroskooppisen kaksoistähden kiertoaika on lähes aina alle 5 vuotta, ja yleensä spektroskooppiset kaksoistähdet ovat ahtaita kaksoistähtiä, joiden kiertoaika on 8-20 v. Radat ovat yleensä melko pyöreitä.


title: Spektroskooppinen kaksoistähti

text:
Spektroskooppinen kaksoistähti saattaa olla pimennysmuuttuja, muttei läheskään aina. Jotkut spektroskooppiset kaksoitähdet on onnistuttu todentamaan tarkemmilla kaukoputkihavainnoilla visuaalisiksi kaksoistähdiksi.
Monet niin sanotuista eksoplaneetoista on havaittu spektrometrillä niin kuin spektroskooppiset kaksoistähdetkin.


title: Spektroskooppinen kaksoistähti

text: Kaksoistähti koostuu kahdesta komponentista, osatähdestä, jotka kiertävät toisiaan tavallisesti soikealla radalla yhteisen painopisteen ympäri. Monesti ajatellaan yksinkertaistaen himmämmän tähden kiertävän kirkkaampaa. Spekroskooppinen kaksoistähti ilmenee vain spektristä eli analysoitaessa spektroskoopilla tähden säteilemää valoa. Tämä johtuu siitä, että tähdet ovat niin lähellä toisiaan ja tähtijärjestelmä niin kaukana, ettei järjestelmä erotu kaukoputkessa tai interferometrissa.


title: Spektroskooppinen kaksoistähti

text: Ensimmäinen havaittu spektroskooppinen kaksoistähti oli ζ1 Ursae Majoris. Sen löysi Pickering 1889. Jo sitä ennen Vogel oli havainnut Algolilla säteisnopeuden vaihteluja spektristä, mutta koska tuo tähti on pimenntysmuuttuja, se ei ole spektrin pohjalta havaittu kakosoistähti. Sattumalta tuntuu se, että Zeta1,2 Ursae Majoris on ensimmäinen havaittu kaksoistähti.


title: Spektroskooppinen kaksoistähti

text: Spektroskooppisten kaksoistähtien ominaisuuksia ei yleensä tunneta tarkasti, varsinkaan jos ne eivät ole pimennysmuuttujia. Jotkut spektroskooppiset kaksoistähdet on tarkemmilla teleskoopeilla tai interferometrilla todettu näkyviksi kaksoistähdiksi.


title: Spektroskooppinen kaksoistähti

text: Spektroskooppisen kaksoistähden spektrissä viivat vaeltavat kiertoliikkeen tahdissa Dopplerin ilmiön takia. Spektriä tarkasteltaessa huomataan, miten tähden tai tähtien spektriviivat heilahtelevat ajan mukana. Välillä viivat ovat välillä siirtyneet punaiseen päin, välillä ne ovat oikealla kohdallaan ja välillä siirtyneet siniseen päin. Tämä spektriviivojen huojunta kielii tähden säteisnopeuden säännöllisestä vaihtelusta, eli soikeasta rataliikkeestä. Näin tähden spektriviivojen liikkeestä pystytään havaitsemaan jopa näkymätön tähti tai planeetta, joka huojuttaa vetovoimallaan keskustähteään. Toisissa spektroskooppisissa kaksoistähdissä näkyy mitattaessa kahden tähden spektriviivat, toisissa yhden.


title: Spektroskooppinen kaksoistähti

text: Jos havaitaan kaksi spektriä, päätähden spektri ja sivutähden spektri, sivutähden viivat ovat spektrissä aina siirtyneet toiseen suuntaan kuin päätähden viivat. Esimerkki kaksiviivaisesta spektroskooppisesta kaksoistähdestä on HD 80715. Esimerkiksi jos päätähden spektriviivat siirtyvät punaiseen päin, sivutähden viivat siniseen toisiaan.


title: Spektroskooppinen kaksoistähti

text: Jos tähdet ovat suunnilleen yhtä kirkkaita, spektrissä näkyy suuren osan aikaa kahden tähden spektrit päällekkäin. Näin on Mizarin ja Beta Aurigaen tapauksessa. Jos toinen tähti on hyvin himmeä, havaitaan vain toisen tähden spektriviivojen siirtymistä säännöllisesti. Tämä johtuu siitä, että kirkkaampi tähti hukuttaa himmeämmän valoonsa. Tämän tyyppilnen on Alfa-2 Geminorum eli Castor.


title: Spektroskooppinen kaksoistähti

text: Spektroskooppisen kaksoistähden massoja tai ratojen muotoa ei voida suoraan havainnoista todentaa. Havainnoista voidaan kuitenkin muodostaa massafunktio, joka ilmaisee massojen ja ratojen suhteen.


title: Spektroskooppinen kaksoistähti

text: Tyypillisesti kaksoisviivaisesta spektroskooppisesta kaksoistähdestä voidaan laskea nopeuden ja kaltevuuden tulo "v sin i" tähden radan isoakselin ja kaltavuuden tulo "a sin( i)", ja tähtien massojen suhde. Massojen summaa ei pysty tällä tavoin selvittämään, vaan formula_1.


title: Spektroskooppinen kaksoistähti

text: Yksiviivaiselle spektroskooppiselle kaksoitähdelle voidaan spektristä laskea vain massafunktio


Spektroskooppinen kaksoistähti


title: Spektroskooppinen kaksoistähti

text: jossa formula_3 ja formula_4 ovat tähtien massat ja formula_5 on radan kaltevuus.


title: Spektroskooppinen kaksoistähti

text: Massafunktio voidaan ilmaista myös muodossa


title: Spektroskooppinen kaksoistähti

text: missä P on kiertoaika, formula_7 on 3.14... ja G gravitaatiovakio.


title: Kiva (seremoniahuone)

text: Kivat olivat lounaisen Yhdysvaltain pueblointiaanien keskuksiinsa rakentamia pyöreitä, puoliksi maanalaisia seremoniahuoneita. Kivoja ja niiden tyyppisiä huoneita rakensivat muun muassa anasazi-, mogollon- ja hohokam-kulttuurien intiaanit. Kiva on iso ja pyöreäreunainen, tiiliseinäinen kuoppa, jossa on ollut hirsikatto. Kivan keskellä on pidetty tulta. Kivoissa tehtiin ilmeisesti taikuuksia. Myöhempien pueblointiaanien perinteistä päätellen kivassa saivat olla vain miehet ja pojat. Useissa kivoissa oli lattiassa aukko, "sipapu", josta esi-isien ehkä uskottiin voivan nousta manalasta. Uskotaan kivan merkityksen muuntuneen ajan kuluessa uusien uskonnollisten vaikutteiden levitessä pueblojen alueella. Noin 1250 alueella alkoi levitä "kachina"-henkiin perustuva uskonto.


title: Kiva (seremoniahuone)

text:
Intiaanit rakensivat niitä kennomaisiin pueblorakennelmiinsa muun muassa muun muassa Chacon kanjonissa, Lounais-Yhdysvaltain New Mexicossa.
Esimerkiksi anasazin piirissä jokaisella Chacon kanjonin asuinpaikalla oli kiva, isoimmassa asuinpaikassa "Pueblo Bonitossa" oli 39 kivaa. Niistä kaksi oli suurta. Kivat ovat vanhimpien tunnettujen Pohjois-Amerikan muinaisjäännösten joukossa.


title: Kiva (seremoniahuone)

text: Kivojen arkkitehtuuri kehittyi ja niitä rakennettiin myös maan päälle ja tornimaisiksikin, ja ne saattoivat olla avaimenreiän muotoisia niin kuin Mesa Verdeessä. Sodassa kivan polttamisella oli voimakas uskonnollinen merkitys.


title: Kiva (seremoniahuone)

text: Monet kivat hylättiin, kun kuivuus ajoi intiaanit pois alueelta. Kivojen rakentajina pidetään anasazeja.


title: Mikroilmasto

text: Mikroilmasto on pienen alueen paikallinen ilmasto, jota kuvataan säämuuttujista (lämpötila, sademäärä, tuulen nopeus ja suunta, ilman kosteus jne.) lasketuilla pitkän ajan keski- ja ääriarvoilla.


title: Mikroilmasto

text: Tarkastelualue on meteorologien kielenkäytössä mikä tahansa yhtenäinen pienehkö alue (koivumetsän mikroilmasto, takapihan mikroilmasto, jalkapallokentän mikroilmasto). Rakennustekniikassa voidaan puhua umpinaisten tilojen ilman tilasta ja jopa yksittäisen seinän mikroilmastosta. Biologiassa puolestaan voidaan puhua puun latvuksen eri osissa vallitsevasta mikroilmastosta.


title: Mikroilmasto

text: Mikroilmaston vaikuttavia tekijöitä ovat